| Araweelo News Network | Araweelo News Network\nHargeysa (ANN)- Wasiirka Wasaaradda Horumarinta Biyaha ee Jamhuuriyadda Somaliland Md. Saleebaan Cali Koore, ayaa ka hadlay sababaha keenay inuu fashilmo mashruucii biyaha lagaga soo saarayey degaanka Xumbo-weyne ee bariga caasimadda Hargeysa.\nWasiir Saleebaan Cali Koore oo warraysi siiyey laanta Afsoomaaliga ee idaacadda BBC-da, waxa uu caddeeyey in mashruuca biyo-ballaadhinta Hargeysa ee Geed-deeble uu hadda meel fiican marayo, balse waxa uu xusay in qorshe iyo aqoon la’aan sabab u noqotay fashilka ku yimmi mashruucii kale ee degaanka Xumbo-weyne.\n“Mashruuca Xumbo-weyne oo 30km ka xigga magaalada barigeeda oo runtii markii hore loogu talogalay in biyaha qeybi ay ka timaaddo magaalada lagu ballaadhinayo. Mashruucaas iyada oo markii hore si aqoon leh aan lagu sameyn wax la yidhaahdo qiimeyn, xaaladda, maaliyadda iyo aqoonta uu ku salleysmayo, waxa ka muuqday waqtiyadii dambe mad-madow.\nMarkii aannu dadkii aqoonta u lahaa, dadkii sida dhaw ugu kuurgeli jiray biyaha, waxa aqoon ahaan ka soo baxday mashruucaas maanta wax macno ah ugu fadhiyin, wuu fashilmay inuu biyaha Hargeysa qeyb ka noqdo,” ayuu yidhi Wasiirka Horumarinta Biyuhu.\nSu’aalaha la weydiiyey wasiirka iyo jawaabaha uu ka bixiyey oo faahfaahsana waxa ay u dhaceen sidan;\nBBC – Axmed Siciid Cige: Mashruucaasi muddo dhawr sanno ah ayuu soo socday, badannaa waxa la odhan jiray; ‘Wasaaradda Biyaha iyo Wakaaladda Biyaha Hargeysa ayaa waday.’ Inkastoo, dawladda Imaaraadku lacagta bixisay oo ay ku deeqaysay, halkee ayey wax ka qalloocdeen?\nWasiir Saleebaan Cali-koore: Markasta Wasaaradda iyo Wakaaladda Biyaha Hargeysa, labaduba runtii war ku-tiri-ku-tayn ah iyo maalin la iskala kulmo mooyee xog dhab ah kamay hayn contacts-ka (cidda lagala xidhiidhayo) mashruucan, waxa hayey Madaxtooyada. Markaa sababaha keenay mad-madowga oo aan Wasaaradda iyo Wakaaladduba war uga hayn, oo weli aan raadiyey wax qoraal ah oo mashruucaasi leeyahay oo ka yimi dawladda Imaaraadka Carabta oo qiimeyn ah oo xaalad wax lagu garanayaa, mashruucaasi marnaba muu yeelan.\nBBC – Axmed Siciid Cige: Markaa Madaxtooyaduna haddii ay wadday, waa madaxtooyada idin xukunta ee idin magacowday. Madaxtooyadii iyo dawladdii hore markii aad la xidhiidheen, wax documentiyo ah miyaa laga waayey, illeyn haddii uu fashilmay waa in la ogaadaa cidda mas’uulka ahayd oo waxa la leeyahay; ‘Lacag badan ayaa ku baxday’?\nWasiir Saleebaan Cali-koore: Waannu damacnay in aan wax ka ogaado inay wax qoraal ahi jiraan ama Wakaaladda Biyaha Hargeysa ha noqoto ama Wasaaradda ha noqoto ama Madaxtooyada ha noqoto, waa mashruuc si lagu waday af ah (gentle man’s agreements), mashruucanina dhawr iyo toban sannadood ayuu socday, waxaannu bilaabmay dawladdii Rayaale sannadaheedii ugu dambeeyey, toddobadaas sannadood ee dawladdii KULMIYE hore jirtayna wuu socday. Markii aannu hadda dawladda cusub ee Muuse Biixi hoggaaminayana aannu nimidnana, waxa aanu is-nidhi; ‘Qiimeeya oo sameeya, oo qaabkii biyaha loogu keeni lahaa bal magaalada ogaada.’ Waxa aannu soo ogaanay in aanay meeshaas biyo la keenaa magaalada aanay jirin.\nBBC – Axmed Siciid Cige: Waxa la leeyahay; ‘Ceelal ayaa la noqoday.’ Waad arkaysay oo maalmahan isaga ayaa warbaahinta haystay oo Maareeyihii hore iyo Maareeyaha hadda oo giddigoodba, markii hore laba iyo toban ceel baa la qoday; ‘Ceelasha si fiican ayaan loo qodin,’ ayaa la leeyahay, xaataa meelaha intay ay tahay inay isku jiraan xagga farsamo ahaan ayeyna isku jirin. Markaa halkee ayey ka qalloocatay arrintu?\nWasiir Saleebaan Cali-koore: Waxa weeyaan, runtii aqoontii ayaa la dhinac maray iyo waxaan hayaa hal meel oo lixdii ceel ee hore sida qorshahan loogu talogalay in loo qodo, lixdii ceel lama raacin, hal ceel oo keliya oo meesha ku yaallay oo ay Shiinuhu (China) sameeyey waa-hore ayaa laga dul 12 ceel korkiisii laga dul qoday, intii ceel ee loogu talogalay ee lixda ahaanna midna looma dhaqaaqin. Markaa aqoontii ayaa la diiday, sababta keentay fashilaada mashruucuna sidaas weeye.\nBBC – Axmed Siciid Cige: Matelan, wixii la odhan jiray; ‘Beebka halkii la soo marin lahaa ayaa qolo diiday ama beelaha qaar diideen.’ Arrintaa bal ka warran?\nWasiir Saleebaan Cali-koore: Arrintaa waa la siyaasadaynayey, waxa weeye si aan loo ogaan mashruuca, meeshana horta biyo ma ku jiraan, mise kuma jiraan, ayaa laga dhigayey, in la yidhaahdo; ‘Halkan ayaa dhaw iyo halkan ayaa dhaw.’ Dabadeedna, dad gudaha ah iyo dadkii deegaanka ayuun baa la isku dirayey ayuun baa la lahaa; ‘Hebla ayaa diidan iyo hebel baa diidan iyo Qansax baa diidan iyo Qudhac baa diidan.’\nBBC – Axmed Siciid Cige: Wasiir, ugu dambeyntii waxa aan doonayaa in aan ku weydiiyo, mashaariicdan kale ee socotay aad bay u socotaa ee xaggan Geed-deeble ee woqooyiga Hargeysa, kaas ka warran, goorma ayey Hargeysa helaysaa biyo ku filan?\nWasiir Saleebaan Cali-koore: Aad iyo aad ayuu mashruucaasi u socdaa, shalay [17/02/2018] oo ugu dambeysay ayaan kormeerayey, waa mashruuc si mug iyo baaxad leh u socda, waanna mashruuc guud ahaan biyo fiican siinaya magaalada weeyaan. Marka si fiican loo qeybiyo oo ay shirkad Jarmal ahi qeybin doonto biyaha Hargeysa-na wuu wada dabbooli doonaa, wuu ku filnaan doonaa ma odhan doono, laakiin baahida Hargeysa ayaan ogahay.\nBBC – Axmed Siciid Cige: Mashruucan Geed-deeble isaga waxa wadda Midowga Yurub iyo Sanduuqan Horumarinta Somaliland (SDF) la yidhaahdo oo dalal badan oo Reer Galbeed ahi wax ku soo shubaan. Markaa isaga waxa aad leedahay, wax masuqmaasuq ah iyo wax mad-madow ah kuma jiraan?\nWasiir Saleebaan Cali-koore: Mashruucaas waxa ka muuqda dhammaan shaqooyinkiisii si buuxda inay u socdaan, waanna mashruuc haddii aad raadisid cid weliba waxay bixisay iyo cid waliba waxa loogu talogalay, nin kasta oo la siiyey qandaraas ka mid ahi inay sidoodii u socdaan oo aad helaysid documents-kii iyo wax kasta. Markaa wax qaldami kara ma’aha.


Shacabka Tigray oo maraya waddo Soomaalida ay mareen 30 sano kahor | KEYDMEDIA ONLINE\nShacabka Tigray oo maraya waddo Soomaalida ay mareen 30 sano kahor\nTigrayga ayaa noqoday badi qaxooti ku cararay dalka Sudan, iyadoo Soomaalida 30 sano kahor ay mareen xanuunkan\nQaramada Midoobay ayaa daaha ka rogtay qorshe ay kaalmo bani adaannimo ugu fidinayso qaxootiga ka cararaya dagaallada ka socda gobolka Tigray ee waqooyiga dalka Itoobiya.\nHay’adda ayaa sheegtay in gargaarkaasi aadanennimo u uku kici doono lacag dhan 147 milyan oo dollar uu lagu gacan qaban doono 100.000 oo qof oo Itoobiyaan ah kuwaas oo la filayo in ay qaxootiyoobaan inta u dhexeysa bishan Nofembar ilaa iyo bisha June ee sanadka soo socda.\nFarxaan Xaq oo u hadlay Qaramada Midoobay ayaa sheegay in dad ka badan 95.000 oo qof ay ka barakaceen deegaannnadoodii intii uu socda dagaalka gobolka Tigray ee u dhexeeya ciidamada dowladda iyo Jabhadda TPLF.\nIlaa 42.000 oo qof ayuu sheegay in ay ka tallaabeen xudduudda oo ay galeen dalka Suudaan.\nWakaaladda wararka ee Suudaan ayaa Arbacadii sheegtay in qaxootiga Tigray ee dalkaasi magangalyo doonka u soo galaya ay sii kordhayaan tiradooduna ay gaadhay 42, 217 qof.\nHay’adda Qaxootiga Adduunka ee UNHCR ayaa iyaduna saadaalisay in lixda bilooda ee soo socda ay dalka Suudaan gaari doonaan 200.000 oo qaxooti Itoobiyaan kuwaas oo ka cararaya colaadda ka taagan gobolka Tigray.


Onollo: Maaraynta Warbaahinta Bulshada ee Ecommerce | Martech Zone\nShirkadaydu waxay ka caawinaysay macmiil yar hirgelinta iyo ballaarinta Soo iibso dadaalka suuqgeynta dhowrkii sano ee la soo dhaafay. Sababtoo ah Shopify waxay ku leedahay suuq-geyn aad u weyn warshadaha e-commerce, waxaad ogaan doontaa inay jiraan tan badan oo is-dhexgal ah oo la soo saaray oo nolosha u fududeeya kuwa wax iibiya.\nIibka ganacsiga bulshada Mareykanka ayaa kori doona in ka badan 35% si uu u dhaafo $ 36 bilyan sanadka 2021.\nKoritaanka ganacsiga bulshadu waa isku -darka nidaamyada gaadhi -isku -dhafan oo aaladaha warbaahinta bulshada ay is -dhexgalinayaan iyo sidoo kale dabeecadaha iibsadaha oo si weyn isu beddelaya sannadkii la soo dhaafay. Iyadoo taas maskaxda lagu hayo, shirkadaha e-commerce ayaa laga yaabaa inay rabaan inay wadaagaan oo kor u qaadaan badeecadooda iyo ololahooda si sahlan. Nidaamyada maareynta warbaahinta bulshada inta badan isma dhexgalaan si ay ula socdaan oo ula socdaan alaabtaada iyo iibintaada warbaahinta bulshada… ilaa hadda.\nOnollo: Jadwalka iyo tayaynta Boostooyinka Ganacsiga Bulshada\nWaa kan fiidiyaha guud ee weyn:\nOnollo waxay bixisaa madal maareyn maareyn warbaahin bulsheed oo isku dhafan baahiyahaaga e-commerce, oo ay ku jiraan:\nIsdhexgalka Ecommerce - Isku -darka wax -soo -saarka leh Soo iibso, Magento, WooCommerce, Iyo Bigcommerce.\nDhajinta alaabta - Gelitaan, tafatir, oo daabac xogta xogta alaabtaada oo dhowr guji. Onollo wuxuu ka soo saaraa xogta badeecada dukaankaaga hal guji. Waxaad abuuri kartaa dhajinta wax soo saarka warbaahinta bulshada adigoon daalin sawirrada daallan, nuqul-dhajinta magacyada alaabta, sharraxaadda, qiimaha, URL-yada, iyo wixii la mid ah. Baabuur dabiici ah ku kaxee lacag la'aan. U sheeg adduunka waxaad iibiso.\nKalandarka Bulshada - Abuur dhajinta warbaahinta bulshada nooc kasta ha ahaadee adiga oo adeegsanaya xogta alaabta ee bakhaarkaaga. Jadwal u samee oo la soco dhammaan dhejimahaaga warbaahinta bulshada jadwalka Onollo.\nJadwalka Smart - Algorithm -ka lahaanshaha lahaanshaha ee Onollo wuxuu ku taliyaa waqtiga ugu habboon boostadaada xigta. Ma sii maleyn. Warbaahinta bulshada waa inay ahaato mid sahlan.\nAutopilot (Muuqaalka Sixirka) - Sii wad dhejinta inta aad nasanayso. Autopilot ayaa dooran doonta oo daabici doonta waxyaabaha ku habboon waqtiga ku habboon dhammaan shabakadahaaga warbaahinta bulshada.\nSaxiix Koonto Onollo oo Bilaash ah\nTags: AmazonBigCommerceArbacada ahFacebookgoogleLinkedInmagentoonolloPinterestdukaankawarbaahinta bulshadawarbaahinta bulshada autopostkalandarka warbaahinta bulshadamaareynta warbaahinta bulshadajadwalka warbaahinta bulshadaTikTokTwitterjeclaanwixwoocommerce


War Hadda Naga Soo Gaaray Villa Somaliya,Farmaajo.kheyre iyo Jawaari oo Hal Arrin isku heysta.. | Nabadqaad Online\nWar Hadda Naga Soo Gaaray Villa Somaliya,Farmaajo.kheyre iyo Jawaari oo Hal Arrin isku heysta..\nIllo xog ogaal ah oo ku dhow saddaxda Masuul ee ugu sareya Dalka ayaa sheegaya in khilaaf xoogan uu saacadihii ugu dambeyay hareeyay Madaxweynaha Soomaaliya R/wasaaraha Dalka iyo Guddoomiyaha Baarlamaanka.\nSeddaxda Masuul ayaa caqabada ugu weyn ee dhalisay Khilaafkooda waxaa uu yahay Qeybsiga Golaha Wasiirada cusub ee la soo xulayo oo midkastaa uu wato shaqsi u dhow.\nMadaxweyne Farmaajo ayaa la ogaaday in shaqsiyaadka ugu badan uu wato isagaoo golahan ka soo dhex muuqan doona sido kale waxaa uu diidan yaha in xukuumada la tirayareeyo isagoona diidan in xukuumada ka soo dhax muuqadaan shaqsiyaad Musuq ku eedeysan\nGuddoomiye Jawaari ayaa arrintan ka soo horjeestay kana dalbaday Madaxweynaha iyo R/wasaaraha in la khafiifiyo shuruuda shaqsiyaadka xukuumada ka mid noqonaya waxaana uu jawaari wataa shaqsi xukuumadii hore ka tirsana oo Musuq lagu eedeeynayo.\nDhinaca kale R/wasaare Kheyre ayaa diiday xalay Liis ay ku qoran yihiin Magacyada xubno ka soo jeeda Beesha Hawiye isagoona sheegay in loo madax baneeyo shaqsiyaadka uu ka dhax xulanayo beesh auu ka soo jeedo ee Hawiye kana mid noqonaya xukuumada.\nHardanka Siyaasadeed ee u dhaxeeya Madaxweynaha Koonfur Galbeed Shariif Xasan Sheekh Aadan & Gudoomiyaha baarlamaanka Maxamed Cismaan Jawaari ayaa cirka kusii shareeray waxaana ay isku haystaan xubnaha Digil & Mirifle ee golahan ku biiraya.


Hiran State - News: Xukumada Farmaajo oo aduunyada ka dhaadhicineysa in qilaafka ka jira ku ekyahaya labada Shariif\nXukumada Farmaajo oo aduunyada ka dhaadhicineysa in qilaafka ka jira ku ekyahaya labada Shariif\nMogdisho:(hiranstate.com)- R/wasaare Farmaajo iyo golahiisa wasiirada oo maalmahani beesha caalamka ka dhaadhicnayey iney ku qanciyaan inuusan jirin qilaaf dhex yaala ha'yaddaha kala duwan ee dowlada ayaa hada beesha caalamka ku qancinayo in qilaafku ku ek yahay labada Shariif.\nArintaan ayaa wax aa maalmahani ka soo shaqeynayey wasiiro u badan qurbo joog oo dhawr ah. waxeyna xooga saarayaan sidii ay aduunyada u tusin lahaayeen in waxa is heysta ay yahiin madaxweynaha iyo gudoomiyaha baarlamanka si labadoodaba loo tusiyo beesha calamka iney qas wadayaal yahiin.\nDhinaca kale xukumada Farmaajo ayaa hada waxoogaa damac ah galay iyagoo olole ugu jira in hal sano loogu daro waqtiga ay xukumadani jireyso. warar lagu kalsoon yahay ayaa sheegaya in Farmaajo iyo xukumadiisa oo horey ugu fashilmay iney ka dhabeeyaan go,aankoodii 100 maalmood ahaa si aan loo hor geyn mudanayaasha baarlamaanka oo aan loola xisaabtamin ayey maanta xukun jaceyl heerka laga gaaray ayey leeyahiin hal sano ayaanu dooneynaa ayuu yiri Muuse oo ka mid ah dhaliinyarada aadka u taageersan xukumada Farmaajo.\nIsagoo sii hadlayo waxuu yiri waxaan la yaabanahay waqtiga xukumadeena ay galineyso in mudada loo kordhiyo mey Mogdihso ku sifeyso oo ay ka dhabeyso 100 kii maalmood ee ay horey u qabsatay oo maanta mareyso 140 maalmood ku dhawaad.\nDhianca kale madaxweyne Shiikh Shariif oo si waadax ah loogu sheegay in ay doorashu dhaceyso waqtigii loogu talo galay mar uu dhawaantan safar ku tagay wadamo Bariga Africa ah oo ay ku jirto Ethiopia ayaa ka mid noqday shaqsiyaadka isku taagay inuu u tarmo hogaanka dalka ugu sareeya taasi oo ka xanaajisay xukumada Farmaajo iyo golahiisa wasiirada oo iyagu isku arka iney waxa Mogdisho iyo Somaliya joogo oo dhan ka aqli badan yahiin oo ay iyagu yahiin aqoonyahano dibada ka tagay oo labada Shariif meesha si sahlan uga saari kara iyagoo aduunyada u tusinaya in qilaafka dowlada uu ku ek yahay labada Shariif.\nWaxaa kale oo iyaduna xusuus u baahan kedib markii culimada Ahalusuna Shiikh u hadlay maanta sheegay ineysan jirin wax xiriir ah oo dowlada iyo gobolada dhexe ka dhaxeeya isagoo taasi bedelkeediina sheegay in TFGda iyo Ethiopia ay aad iskugu dhaw yahiin Ethiopia oo ay ka helaan waxii ay u baahan yahiin.\nMarka dhinac kasta laga eego arimaha Somaliya xukumada Farmajo hadii aan la dhaheyn waa aqoonyahano qurbaha ka tagay waana muwaadiniin Somaliyeed dhinac kasta wey ku fashilmeen mana u muuqdaan kuwo kasban kara bulshada Somaliyeed marba hadii 70 jiro Somaliyeed ay maanta leeyahiin dowlada Somaliya iyo mida Ethiopia waxaan kaalmo ka helnaa Ethiopia.\nWaa yaabe xukunku macaan badanaa midkasta maxaa looga fujin waayaa ayey tiri hooyo Somaliyeed oo qurbaha ku nool oo isku diyaarineysay iney dib ugu laabato marka ay xukumadu gacanta ku dhigaan magaalada Mogdisho kedib markii ay 100 maalmood qabsadeen dadkuna ay ka rajo dhigeen balan qaadkoodii ugu horeyey maadama ay fulin waayeen.\nGudoomiyaha baarlamaanka oo si wanaagsan ula socda wasiiradan qurbaha ka yimid iyo R/wasaare Farmaajo ayaa ku gacan seyray shir ay ka codsadeen dhamaadkii isbuucii hore si ay marka uu shirka yimaado sawiro uga qaataan si ay aduunyada u tusiyaan iney heshiis ka dhax wadaan labada shariif. arinta dhan hada waxey ka dhigeen mid u dhaxeysa labada Shariif.\nla soco jidka ay ku dhamaan doonto xukumada Farmaajo iyo golaheeda wasiirada ee qurbo joogta u badan oo noloshooda intii ugu badneyd qurbaha ku soo dhameystay hadana jagooyin ay waxoogaa nolol ah ku heli karaan ku heysta dalka Somaliya si ay u sii xoojistaane hada xusul duub ugu jira sanad hor leh inye ka dhax qaraabtaan.\n· admin on April 24 2011 20:42:38 · 0 Comments · 1795 Reads ·\n14,667,554 unique visits


DF oo Qaramada Midoobay u gudbisay xaaladaha ka jira dalka | Xaysimo\nHome War DF oo Qaramada Midoobay u gudbisay xaaladaha ka jira dalka\nWasiirka arrimaha dibadda xukuumadda Soomaaliya, Mudane Maxamed Cabdirasaaq Maxamuud ayaa kulan gaar ah la qaatay Volkan Bozkir oo haatan ah madaxweynaha kal-fadhiga 75-aad ee Golaha Guud ee Qaramada Midoobay.\nKulanka oo ahaa mid wax ku ool ah, islamarkaana ka dhacay Mareykanka ayaa labada mas’uul waxay uga wada-hadleen xaaladda Soomaaliya oo xilligan wajaheyso doorasho.\nUgu horreyn wasiir Maxamed Cabdirasaaq ayaa Volkan Bozkir warbixin dheer ka siiyey xaaladda iyo horumarradii ugu dambeeyey ee ay ku tallaabsatay dowladda Soomaaliya, gaar ahaan arrimaha siyaasadda, amniga & sidoo kale kaabayaasha dhaqaalaha dalka.\nDhankiisa madaxweynaha kal-fadhiga 75-aad ee Golaha Guud ee Qaramada Midoobay oo madasha ka hadlay ayaa ka mahadceliyey booqashada wasiirka, isaga oo sidoo kale boggaadiyey horumarka ay gaartay dowladda federaalka ah ee Soomaaliya.\nUgu dambeyn wuxuu ballan qaaday in Qaramada Midoobay ay sii labo jibaari doonto taageerada ay siiso Soomaaliya.\nSi kastaba Qaramada Midoobay ayaa Soomaaliya ka caawiso dhinacyo dhowr ah oo ay ugu horreyso arrimaha siyaasadda, dhaqaalaha & dib u dhiska dalka.


haddisabdi Seteembar 10, 2018 taariikh\nDhaqanka Soomaaliyeed waa dhaqan hodan ku ah sheeko xariirta ay sameeyaan af-shaxanno ku xeeldheer mu’allifnimadda dhinaceeda tiraabta. Qayb Libaax iyo sheekadii Habar Dugaag ee uu abwaankii garaaddo goyska ahaa, waa Xuseen–Dhiqle ee, billadda gabayga ku hantiyey, Suul Baruur, Juuq Dhagayste, Dhig Dhexe Jabiye, Dhag Dheer, Araweelo iyo Oday Biiqe, in yar uun aan xusnee, ayaa ka mid ah sheeko xariirta caanka ah. Waxaa kale oo uu dhaqankeenu la ciirayaa sheekooyin xaqiiqi ah oo jiilba jiil u soo gudbiyey, sheekooyinkaa oo aad u xikmad badan. Middan aan maanta kugu soori doono waxay ka mid tahay noocaa dambe.\nXilli lagu qiyaasay qarnigii 16aad ayaa waxaa jiray boqor Soomaaliyeed oo la odhan jiray Wiil Waal. Waxaa lagu sheegay inuu ahaa nin xukun adag xikmadse badan. Wuxuu ahaa hoggaamiye cimrigiisa badankiisii ku idlaystay duulaan iyo difaac joogta ah oo tolkii kula jiray cadaw degaankaa muddo gaaban ka hor ka talinayay.\nNin dadka aad u imtixaana oo isku daya inuu qof walba garashadiisa dhudhumiyo ayuu ahaaye, maalin maalmaha ka mid ah ayuu shir weyn wacay oo uu isagu yeedhay odayaashii reerka. Wuxuu codsaday in nin walba oo soo gaadhi kara shirka yimaado. Il-laawe iyo lug-laawe kol ay ku tahay, wixii akabaabiga ka dhawaa ayaa isu yimid. Af-niijiye (qof dadka warka gaadhsiiya sidii makarafoonkii) ayuu idmay oo intuu shirkii ka dhex kacay faray in nin walba gurigiisii ku noqdo, shirka barrito la isugu imanayana uu keeno “cadka rag walaaleeya.” Raggii shirka yimid oo yaaban oo war tolow maantana muxuu arintan cusub uga jeedaa is leh ayaa dib u geddoomay.\nWay shireen oo war rag talo kama dhamaatee muxuu Wiil Waal raadinayaa is weydiiyeen! Cadka rag walaaleeya ayaa in badan laga dooday. Muxuu yahay mase jiraa? Si guud iyo gooni gooniba raggii way u shawreen hase ahaatee dhakafaar ayey ka qaadeen in kasta oo ay arinta sii rogrogaan. Ninba ninkuu garasho ku tuhmayey ayuu dhinac ula baxay oo war maxay kula tahay warsaday. “Maantana maxay noqon sidii, Muxamed loo yaabye” ayuu xaalkoodu ku sifoobay. Markii ay isku daaleen wax ur ahina u bixi weyday ayey ku kala faadhumaysteen war bal faq iyo gorfeyn waxba ku soo saari weynayee, nin walba iskii ha uga soo fakaro arinta, cadkii uu ka badin waayana barito ha keeno.\nAqaladoodii haddii ay tageen wuxuu nin walba reerkiisii warsaday in neefka adhiga ugu shilis la gawraco hilibkana si cajiib ah loogu sameeyo. Nin walba wuxuu si gooni ah u codsaday cadkii uu islahaa ragga ayuu walaaleeyaa. Midbaa codsaday in garabka loo diyaariyo, midbaa codsaday in sararta loo diyaariyo, mid kalaa codsaday daqayda, midbacad gaar ah ayuu codsaday.\nWaxaa raggaas la xujeeyey ka mid ahaa nin caydh ah oo aan bar adduun ka nixin tobaneeyo neef oo adhi ah mooyee, caruur rajooyin ahna korsada. Aabe adalaawe ah ama ‘single father’ ayaa dhici karta in dadka qaarkii u yaqaano ninka noocaa ah. Caruurtaa waxaa ugu weynaa gabadh 16 jir ah oo la wariyey inay qurux iyo qiimaba bogcad cidla ah u taagnayd. Gurigiisii ayuu tagay odaygii wuxuuna gabadhiisii faray inay gawracdo sabeenta neefafkooda ka dhaqaaqaysa. Ee aabo, miyaad waalatay caydh ayeynu nahay ee miyuu inaga baxaa neef aan gawracno maanta, maxaadse sabeenta adhigaba laga qaato ku maagtay, ayey weydiisay. Aabo miyaan khayaar leeyahay saw Wiil Waal raggii ma amrin inay sidaa yeelaan, waynu ku qasbanahay ee aabo sarakac oo durduri, ayuu ugu jawaabay. Way u muuqatay danyaraanta gabadhu ka calaacashay laakiinse wuxuu laabta ku hayey cidhib xumada ka dhalan karta amarka Garaadka oo uu ka madax-adaygo ileen “Askar amar ka diidaa kornayl, waa Allow sahale.”\nSabeentii ayaa la xalaaleeyey. Markii la diyaariyey ayuu odaygii kala doordoorasho galay isagoo kolba cad qaadaa–dhigaya oo leh tolow ma kanaa mise waa kaa. Ugu dambayntii ayuu doortay bawdo oo uu yidhi tanaan la tagayaa? Gabadhii ayaa mar kale la yaabtay aabaheed oo su’aashay xaggeed geynaysaa aabo? Garaadka ayaa na faray in nin walba shirka la yimaado “cadka rag walaaleeya” sidaa awgeed waa inaan bowdadan qaadaa aad bay iila buuran tahay una malaynmahayo in cid mid ka wanaagsan keeni karta ay jirto, ayuu ku juwaabay. Wax Alla wuxuu uga jeedo garanmahayo, laakiin jid kale iima furra inaan warka Garaadka yeelo ma ahee, ayuu iku dayey inuu gabadha ku qanciyo.\nGabadhii ayaa qadar gaaban aamustay oo ka fakartay xujada aabaheed iyo raggii kale haysata. Aamuskaa gaaban ka dib ayey tidhi maya aabo ha qaadin cadkaa maxaa yeelay ma aha midka Wiil Waal doonayo! Odaygii ayaa ku adkaystay inuusan cad aan kaa ahayn shirka gaynaynin. Gabadhii oo ku dadaalaysa in aabaheed xujada furo, ogna in cadkaa odaygu dadaabtay aanu ahayn kii xujada furi lahaa ayaa mar kale tidhi maya aabo ha qaadin kaa. Anniga i kadbo oo waxaad qaadaa hunguriga! Hunguri!!! Odaygii ayaa amakaag iyo af-kalaqaad qabsaday! Ma anigaa shirka hunguri la taga, oo Garaadka waxaas oo xurmodarro ah u gaysta. Alla maxaad gabadhyahay waalan tahay anna inaad i waasho damacsan tahay.\nMar wuxuu is yidhi, adiga ayaa lagu xujeeyey ee Allaa ku lehee arinta go’aankeeda ku calool adayg sida kula qumanna yeel. Laba qalbiyeyn iyo walaac ayaa coobbaha is tubay. Waxaa dhagihiisa ka guuxay “wixii denbi ah anigaa oogada u ridin doona.” Mar dambe ayuu ku jawaabay waayahay waxaan qaadayaa hunguriga maxaa yeelay gabadh caqli badan inaad tahay ayaan ogahay. Calool adayg waa Alla wehelkii, ee hadday dan mooddo baddunna buurta ha talowdo ayuu isku tirtirsiiyey. Yartii ayaa aad u faraxday. Waxay dareensanayd inay ku guulaysatay furidii xujadii Garaadka, aabaheedna inay magac u soo jiiday. Farxad, isu hambalyeyn iyo is mahadin ayna muujinin ayaa saaqay.\nDhinacii odaygii miskiinka ahaa fadhiyey ma ahee dhinaca kale ayaa dhawaaqii u horreeyey ka yeedhay, nin walbana daboolka ka rogay cad aad loo soo habeeyey. Mabowdaa, ma garabbaa, ma sararbaa, cadba cadkuu ka gashin wanaagsanaa. Odaygii ayaa talo ku ciirtay oo hamiyey in dhulku la go’o. Allow i xil furo mooyee weedh kale ayuu afkiisu haleeli waayey. Wuxuu is yidhi adiguba bowdadaa hebel keenay oo kale unbaad la iman lahayd ee tii yarayd ayaa Alle kuu soo diray. War ileen talo isuma kaa sheegto iyo Alla caqligu xaasidsanaa ayuu hoostaa ka guray. Gabadhiisii ayuu hiifay ileen iyadaa u soo xambaarisay cadkan baasee. Hadal afka ka weyn iyo talo haween raace tagoogtuu ka jabaa iyo maahmaahyo la midab ah ayuu ayuu hoosta ka boobay.\nGaraadkii ayaa weydiiyey: oday adna maxaad soo qaaday? Meel uu ka noqdo ma joogee wuxuu daboolka ka rogay hungurigii ka dib markay dhawr jeer gacantiisu dib uga noqotay. Talo dhabaqday! Wixii rag shirka fadhiyey ayaa mar kaliya af-labadii dhawaaqay. “War ninku miyuu waashay mise wuu soo wataa“ ayaa gees walba ka yeedhay. “Ma foolxumo intaa la eg iyo ixtiraamdaro heerkaa gaadha ayaa Garaad Wiil Waal maanta loo geystay.“ “Lun adduunoow! Hunguri sideebuu madasha u keeni karaa!“ Qaarkood haddii aysan Wiil Waal wajigiisa ku ixtiraamaynin gacantooda ayaaba gaadhi lahayd ninkan ay u arkeen inuu lama maqal lamana aragta dhigay. Odaygii oo awalba walbahaarsanaa ayaa sawaxanka ragga ka yeedhay rucbi iyo naxdin hor leh u keenay. Hoos ayuu indhaha u rogay isagoo iska dhawraya in indhihiisa iyo kuwa Garaadku kulmaan. War ileen ceeb iyo cadho naftu kaagama takariso!\nCabbaar ayuu Wiil Waal aamusay si canaanta iyo eedayntii shirku soo jeediyey u kala degto. Odaygii oo la yaaban waxa ragga kale afxumo ka soo baxaysa iyo aamusnaanta Garaadka ayaa isha ku biciriiriyey wajiga Wiil Waal. Mise wuuba dhoolla-caddaynayaa oo nin lagu gafayba uma muuqdo. Hubsiimo halbaa la siistaaye, dhawris labaad ayuu u celiyey mise qosol ayuu gaws-ka-gaws Garaadkii ka wareegay. Mar kale ayuu fajacay. Wixii madasha san-ku-neefle fadhiyey ayuu cid kale oo aan Garaadka ahayn oo nuuxsata ka waayey. Wuxuu is yidhi ama waad yara khafiiftay ama waad riyoonaysaa ee sidani kolla xaqiiqo ma aha.\nCabbaar ayaa shib la yidhi. Kolkii aamuskii yara dheeraaday ayuu Garaadkii hadalkii dib u furay. Wuxuu yidhi, tolow i maqal, waxaa idinku jira oo kaliya hal nin wax caqli iyo garasho dhamaystirin Eebe siiyey. Laba ma aha, oo saddex ma aha, waa uun hal nin oo kaliya. Odaygii ayaa qaadan waayey odhaahdaa. Isagoo dhakafaarsan ayuu Garaadkii sidaa u eegay. Wuxuu ka shakiyey in qawlka Garaadka afkiisa ka soo degay iyo ka dhagihiisu maqleen ay isku mid yihiin. Qalbigiisa ayaa rumayn waayey maqalkiisa.\nWiilwaal wuxuu ahaa nin aragti dheer sidaa awgeed dareenka wajiga odayga ka muuqda ayuu ka shakiyey oo is yidhi see wax u jiraan! Wuxuu is yidhi malaha odaygu fikradda maba keenin, xujadiina ma furin. Shakigaa dabadii ayuu hadal baadhis ah ku soo tuuray oo yidhi; adigu fikradda ah inaad hunguriga soo qaado ma aadan keeninee yaa kuu sheegay? Odaygii ayaa madaxa xoqday. Maya, anigu, haddee, een! Tu yaroon dhalay oo aanan u ducaynin ayaa igula talisay ayuu ku jawaabay! Wiil Waal ayaa mar qudha haw fadhigii ka soo yidhi oo dhammaan intii madasha joogtay soo jeediyey. Maya ayuu yidhi idinkuma jiro hal nin oo caqli leh sidaan hore u sheegay ee waxaa idinku jirta hal gabadh oo caqli u saaxiib ah. Hal gabadh ayaa dhamaantiin idin dhaanta oo idinka aragti saraysa.


Shiinaha gadaal hagaajiye hagaajiye garabka garabka suunka suunka iyo alaabada | AoFeiTe\nCabir:SML XL XXL, Dhabarka Brace\nMidabka:Casaan, Cadaan, Madoow, Cadaan, Madoow, Casaan\nMagaca Product:Dib-u-hagaajinta Saxeexa Garabka Garabka Suunka\nBaakadaha:1 pc / opp boorso\nWax soo saarka:60000 Cadad / Cadad Bil kasta\nKartida Bixinta:60000 Cadad / Cadad Bil kasta\nTayo sare oo xun gadaal Taageerada Lumbarsuunka waxaa loogu talagalay in lagu taageero labada dhabarka hoose iyo kore, Jaangooyahaani wuxuu bixiyaa taageero, raaxo iyo diirimaad si loo yareeyo xanuunka. Xirashada tanTaageerada Dhabarkawaxay ku habboon tahay xanuunka dhabarka iyo garbaha oo foorara. hooseSuunka Taageerada gadaalSixitaanka Magnetic Posture hagaajintiisa waxaa kugula taliyay khubarada dhaawaca caafimaadka iyo Takhaatiirta jirka. Suunka laastikada ah ayaa ku siin doona gaashaan dheeri ah oo xasiloonida iyo taageerada ah, Kulaylka daaweynta ee ay bixiso neoprene tayo sare leh oo ay weheliso 8 magnets ayaa kaa caawin kara yareynta murqaha murqaha.\nMagaca Product: Dhabarka Dambe suunka garbaha hagaajiye hagaajiye Shayga No.: AFT-B003 Waxyaabaha: Neoprene, laastik, PP strip, Garabka Garabka la hagaajin karo Midabka: Casaan, Cadaan, Madow Cabir: Unisize NW: 0.24kg / pc Dhererka: 86cm Wareeg: 42cm Xirmo: 1 pc / opp boorso, 100bags / kartoon Xajmiga kartoonka: 36 * 38 * 72cm Shahaadada: CE / FDA / ISO9001 / ISO13485\nToos u istaag, fadhiisasho iyo socod socod.\nKa hortag qallooca laf-dhabarka.\nFudud jirka jirka.\nKa qayb qaado horumarka sii kordhaya.\nDhexdaada iyo dhabarkaaga toos uga dhig.\nYaraynta xanuunka dhabarka hoose, foorarsiga iyo nabarka.\nWaxaan khabiir ku nahay daryeelka caafimaadka iyo wax soo saarka lafaha sida Jilibka jilibka Support, Dhexda Back Brace Support, Joogtada saxe, Taageerada Brace Brace, Xusulka Brace Taageero, Brak lugtaTaageero, Garab istaaga Garabka Garabka, Neck Brace Support iyo wixii la mid ah. Sidoo kale mid ka mid ah adeeggayaga muuqaalku waa habeyn amar. Waxaan ku soo saari karnaa badeecado leh astaantaada naqshadeynta iyo sanduuqa midabka. Waxaan sugeynaa inaan kula shaqeyno waqti dheer!\nRaadinta habboon Dib-u-habeynta DhabarkaSoo saare & alaab-qeybiye? Waxaan haynaa xulasho ballaaran oo qiimo aad u fiican ah si aan kaaga caawino inaad hal-abuur yeelato. Dhamaan Garabka Taageerada Garabka Sawirka Dambe waa dammaanad tayo leh. Waxaan nahay Warshadda Asalka Shiinaha ee Dhabarka Boosta. Haddii aad qabtid wax su'aal ah, fadlan si xor ah u nala soo xiriir.\nGargaarka Garabka Dib-u-hagaajinta Muuqaalka\nQaab dhismeedka dhabarka sare saxeexa qallooca b ...\nDib-u-hagaajinta jaakadda taageerada taageerada hagaajinta muuqaalka b ...\nDib-u-hagaajinta Dhabarka iyo Garabka\nHoos u dhigista cadaadiska hagaajinta qaabeyaha


Bilowgii 37 SOM - Riyooyinkii Yuusuf - Yacquubna wuxuu - Bible Gateway\nBilowgii 36Bilowgii 38\nBilowgii 37 Somali Bible (SOM)\n37 Yacquubna wuxuu degay dhulkii aabbihiis qariibka ku ahaan jiray, oo ahaa dalkii Kancaan. 2 Kuwanuna waa farcankii Yacquub. Yuusuf, isagoo jira toddoba iyo toban sannadood, ayuu idaha la daajinayay walaalihiis, wuxuuna ahaa wiil la jooga wiilashii Bilhah iyo Silfah oo ahaa naagihii aabbihiis. Markaasuu Yuusuf xaggooda war xun uga keenay aabbahood. 3 Israa'iilna Yuusuf wuu ka jeclaa carruurtiisa oo dhan, maxaa yeelay, wuxuu ahaa inankuu dhalay markuu gaboobay; oo wuxuuna u sameeyey shulug midabyo badan leh. 4 Markaasaa walaalihiis arkeen in aabbahood ka jecel yahay isaga walaalihiis oo dhan; kolkaasay nebcaadeen isagii, wayna kari waayeen inay isaga si nabad ah ula hadlaan. 5 Yuusufna wuu riyooday, markaasuu riyadiisii u sheegay walaalihiis, iyana aad bay u sii nebcaadeen. 6 Oo wuxuu iyagii ku yidhi, Waan idin baryayaaye, bal maqla riyadan aan ku riyooday. 7 Bal eega, waxaynu beerta ku xidhxidhaynay xidhmooyin, markaasaa xidhmadaydii kacday, oo istaagtay, xidhmooyinkiinniina hareeraheeday yimaadeen oo u sujuudeen xidhmadaydii. 8 Markaasaa walaalihiis ku yidhaahdeen, Ma annagaad na xukumi doontaa? Amase noo talin doontaa? Markaasay aad iyo aad ugu sii nebcaadeen riyooyinkiisii iyo hadalladiisii aawadood. 9 Markaasuu haddana riyo kale ku riyooday, oo walaalihiis u sheegay, oo wuxuu ku yidhi, Bal eega, riyo kalaan ku riyoodaye. Waxaan ku riyooday qorraxdii iyo dayaxii, iyo koob iyo toban xiddigood oo ii sujuuday. 10 Markaasuu aabbihiis u sheegay, iyo walaalihiisba, aabbihiisna waa canaantay, oo wuxuu ku yidhi, Waa maxay riyadan aad ku riyootay? Ma aniga iyo hooyadaa iyo walaalahaa baa kuu iman doonna, oo intaan wejiga dhulka saarno kuu sujuudi doonna? 11 Markaasay walaalihiis ka masayreen isagii; laakiinse aabbihiis maankuu ku haystay hadalkii.\n12 Markaasaa walaalihiis tageen, inay adhigii aabbahood soo daajiyaan Shekem. 13 Israa'iilna wuxuu Yuusuf ku yidhi, Miyaanay walaalahaa adhigii daajinayn Shekem? Bal kaalay, xaggoodaan kuu dirayaaye. Markaasuu isna ku yidhi, Waa i kan. 14 Oo wuxuu ku yidhi isagii, Bal tag oo soo arag in walaalahaa iyo adhigiiba nabad qabaan iyo in kale, oo haddana ii war keen. Sidaas daraaddeed isagii wuxuu ka diray dooxadii Xebroon, oo wuxuu tegey Shekem. 15 Markaasaa nin helay isagoo duurka wareegaya; ninkiina wax buu weyddiiyey oo wuxuu ku yidhi, Maxaad doondoonaysaa? 16 Isna wuxuu yidhi, Waxaan doondoonayaa walaalahay. Waan ku baryayaaye, ii sheeg meesha ay adhigii daajinayaan. 17 Markaasaa ninkii ku yidhi, Halkan way ka tageen, waayo, waxaan maqlay iyagoo isku leh, Ina keena aynu Dotaan tagnee. Markaasuu Yuusuf walaalihiis ka daba tegey, oo wuxuu iyagii ka helay Dotaan. 18 Markaasay meel fog ka arkeen isagii, oo intuusan u soo dhowaan iyagii, ayay ku tashadeen inay dilaan. 19 Oo waxay isku yidhaahdeen, Bal eega, kii riyada badnaa waa soo socdaaye. 20 Haddaba kaalaya aynu dilnee, oo aynu ku tuurno ceelasha midkood, oo waxaynu odhan doonnaa, Bahal xun baa cunay. Dabadeedna waxaynu arki doonnaa bal waxay riyooyinkiisii noqdaan. 21 Oo Ruubeen baa taas maqlay, isagiina wuu ka samatabbixiyey gacantoodii; oo wuxuu iyagii ku yidhi, Yeynan naftiisa ka qaadin. 22 Kolkaasaa Ruubeen ku yidhi iyagii, Dhiig ha daadinina, ee isaga ku tuura ceelkan cidlada ku yaal, laakiinse far ha saarina. Oo wuxuu taas u yeelay inuu isaga ka samatabbixiyo gacantooda oo uu u celiyo aabbihiis. 23 Oo waxay noqotay in markii Yuusuf walaalihiis u yimid ay Yusuuf ka furteen shuluggiisii, kaasu wuxuu ahaa shuluggii midabyada badnaa oo uu qabay. 24 Kolkaasay qabteen oo ay ceelkii ku tuureen; ceelkuna waa madhnaa oo biyo kuma jirin. 25 Kolkaasay u fadhiisteen inay wax cunaan; dabadeedna indhahay kor u taageen oo wax bay fiiriyeen, oo waxay arkeen safar reer Ismaaciil ah oo ka soo socda xagga Gilecaad, oo awrtooda ay ugu raran yihiin xawaash, iyo beeyo, iyo malmal, waxayna u socdeen xagga Masar. 26 Markaasuu Yahuudah ku yidhi walaalihiis, Maxaa faa'iido inoogu jirta, haddaynu walaalkeen dilno oo aynu dhiiggiisa qarinno? 27 Kaalaya, aynu reer Ismaaciil ka iibinnee, oo yeynan isaga far saarin, maxaa yeelay, isagu waa walaalkeen, waana jidhkeenna. Walaalihiisna way maqleen isagii. 28 Oo waxaa ag maray niman reer Midyaan ah, oo baayacmushtariyaal ah. Markaasay Yuusuf soo jiideen oo ceelkii ka soo bixiyeen, oo waxay Yuusuf kuwii reer Ismaaciil kaga iibiyeen labaatan xabbadood oo lacag ah. Oo iyana Yuusuf waxay keeneen Masar. 29 Markaasaa Ruubeen ku noqday ceelkii; wuxuuna arkay inuusan Yuusuf ku jirin ceelka, kolkaasuu dharkiisii dildillaaciyey. 30 Markaasuu walaalihiis ku noqday, oo wuxuu ku yidhi, Yarkii ma joogo, haddaba anigu xaggee baan tagaa? 31 Kolkaasay shuluggii Yuusuf qaadeen oo intay orgi gowraceen ayay shuluggii dhiiggii geliyeen. 32 Markaasay shuluggii midabyada badnaa direen, oo ay aabbahood u keeneen; oo waxay ku yidhaahdeen, Kan waannu helnay, haddaba bal garo inuu shuluggii wiilkaagii yahay iyo in kale. 33 Wuuna gartay, oo wuxuu yidhi, Waa shuluggii wiilkayga. Bahal xun baa cunay isagii. Shakila'aan Yuusuf cadcad baa loo kala jeexjeexay. 34 Markaasaa Yacquub dharkiisii dildillaaciyey, oo joonyad buu dhexda ku xidhay, wiilkiisiina maalmo badan ayuu u barooranayay. 35 Kolkaasaa wiilashiisii oo dhan iyo gabdhihiisii oo dhammu u kaceen inay isaga qalbi qaboojiyaan, laakiinse wuu diiday inuu qalbi qaboobo, oo wuxuu yidhi, Anigoo barooranaya ayaan qabriga geli doonaa oo wiilkaygii u tegi doonaa. Aabbihiisna wuu u ooyay isagii. 36 Markaasay kuwii reer Midyaan isagii Masar kaga iibiyeen nin la odhan jiray Footiifar, wuxuuna ahaa sirkaalkii Fircoon oo ahaa madaxa waardiyayaasha.


Jaaliyadda Soomaalida Talyaaniga oo hambalyo u diray Madaxweynaha cusub iyo Madaxweynihii hore\nJaaliyadda Soomaaliyeed ee magaalada Torino wadanka Talyaaniga ayaa hambalyo u diray Madaxweynaha cusub ee dhowaan Baarlamaanka soo doortay Prof. Xasan Sheekh Maxamuud, waxaana qoraal ka soo baxay jaaliyada Soomaalida Talyaaniga lagu sheegay in dowlad cusub iyo Madaxweynaheeda Alle u fududeeyo howlaha culus oo ay ka sugayaan shacabka Soomaaliyeed.\nGuddoomiyaha Jaaliyadda Soomaalida Talyaaniga Md. Mustaf Cabdulle Maxamuud oo ku saxiixnaa qoraalka ka soo baxay jaaliyadda ayaa waxaa kale oo lagu xusay in guud ahaan ay jaaliyadu hambalyo taa la mid ah u dirayaan dhammaanba Xildhibaanada Golaha Baarlamaanka cusub, iyagoo kula taliyay in howshooda ay sii laba laabaan, isla markaana ay ka digtoonaadaan in dhexdooda khilaaf soo kala dhex galo, sida horayba ugu dhacday Baarlamaanka xukuumadii KMG ahayd ee xilligeedu dhammaaday.\n"Hambalyo Madaxweynaha cusub ee Soomaaliya Prof. Xasan Sheekh Maxamuud oo ah nin ka fayow falal dambiyeedyo siyaasadeed, dagaal oogenimo iyo musuqmaasuq" ayaa lagu yiri qoraalka ka soo baxay jaaliyadda Soomaalida Torino ee wadanka Talyaaniga.\nDhinaca kale Jaaliyadda ayaa ku tilmaamtay in Madaxweynaha cusub uu yahay shaqsi wadani ah oo isku wadi kara dadka Soomaaliyeed ee ku kala tegay dagaaladii dalka ka dhacay, isla markaana ah wadani xog-ogaal u ah maraxaladihii kala duwanaa ee uu dalku soo maray.\n"Madaxweynaha cusub Dr. Xasan Sheekh Maxamuud waa wadani lagu aamini karo masiirka Soomaaliya ee burbursanaa mudadii 21-ka sano ahayd" ayaa lagu yiri warka ka soo baxay jaaliyadda Soomaalida Torino ee wadanka Talyaaniga oo u rajeeyay Madaxweyne Xasan Sheekh kheyr iyo dowlad wanaagsan oo aqoon iyo tayo fiican leh.\nSidoo kale Jaaliyadda Soomaalida Talyaaniga ayaa hambalyo taa la mid ah waxay u direen Madaxweynihii hore ee Dowladda KMG ah Shariif Sheekh Axmed oo ay ku sheegeen inuu si dimoqoraadiyad leh oo xorta ah uu ku wareejiyay xilka, waxayna ku ammaaneen in doorashada xaqa ah ee maanta dalka ka dhacday uu isagu soo gaarsiiyay iyo waliba nabadgelyada maanta dalka ka jirta.


Musharixiinta ku shirsan Muqdisho oo doortay gudoon! -\nMusharixiinta ku shirsan Muqdisho oo doortay gudoon! –\nBy WMA\t On Nov 24, 2020\nMusharaxiinta Hogaamiyaha Soomaaliya ee 2021 oo ku shirsan maalintii 4 aad magaaladda Muqdosho ayaa gudooomiye u doortay madaxweynihii hore ee Soomaaliya ahna hoggaamiyaha madasha xisbiyada qaran Sheekh Shariif Sheekh Axmed.\nMusharixiinta ayaa sidoo kale, Xogheyn u doortay Xuseen Cabdi Xalane halka ay Afhayeena u doorteen Ridwan Xirsi oo horay u ahaan jiray Raysul Wasaare Kuxigeenka Soomaaliya.\nShirkii midowga Musharixiinta ayaa maanta waxaa ku biiray culimada Suufiyada iyada oo galinka dambe ee maanta ay ka qayb galayaan xubno ka tirsan ganacsatada magaaladda Muqdisho ee caasimadda Soomaaliya.\nSida loo qorsheeyay shirkaan ayaa waxaa la soo gabangabeeyo maanta oo talaadaa hayeeshee waxaa jira warar sheegaya in ay suurta galtahay in uu dib u dhaco ilaa maanlinta bari ah oo ku beegan 25 bisha November 2020.\nWararka ayaa intaa ku daraya in xubnaha beesha caalamka ay shirkaasi ugu qayb qaadanayaan qaabka Zoom-ka ama fogaan araga si loogu lafaguro arimaha doorashooyinka Soomaaliya.\nWMA 4 posts\nPSG Oo Ku Wargelisay Thomas Tuchel Waqtiga Shaqada Laga\nAnticov, a new African trial to treat the disease is set up


MUQDISHO, Soomaaliya - Milatariga Mareykanka ayaa sheegay in ay si dhab ah u baarayaan warar sheegaya in dad rayid ah lagu dilay weerar ay gacan caawin ah ka geesteen oo Ciidanka dowladda Soomaaliya ku qaadeen Al-Shabaab.\nWar saxaafadeedka AFRICOM ayaa soo baxay maalin kadib markii Saraakiil katirsan Sirdoonka Soomaaliya ay sheegeen in howlgalka lagu qabtey 3 hogaamiye oo katirsan Al Shabaab.\nDadka degaanka ah oo ay ku jiraan qaraabada ayaa u sheegay AP in shantii qof ay ku dhinteen aroortii Arbacadii inay yihiin beeralay, oo aan ahayn dagaalyahanno.\nShan ka mid ah maydka ayaa lagu soo bandhigay Khamiistii Isbitaal ku yaal caasimadda Muqdisho.\nMareykanka ayaa sheegay in ciidamadiisu ay gacan ka geysteen hawlgal ay fuliyeen Ciidamada Xoogga dalka Soomaaliya, oo lagu qaadey saldhigyo ay Al-shabaab ku leedahay duleedka deegaanka Bariire.\nMaraykanka ayaa sheegay inay dib u eegi doonaan wixii macluumaad ah ee ku saabsan dhacdada.\nDhinac kale, Afhayeen u hadlay Wasaaradda Amniga Soomaaliya, oo lagu magacaabo Cabdicasiis Xildhibaan ayaa beeniyay in shacab lagu dilay weerarka ay fuliyeen Ciidamada DFS iyo kuwa Mareykanka. [Halkan ka akhri Warka].\nMiliteriga Mareykanka ayaa kordhiyay howlgalka Soomaaliya tan iyo markii uu Trump loo doortay Madaxweynaha dalkaasi, isagoo bixiyay amar ah in la xoojiyay duqeymaha ka dhanka ah Al-Shabaab.


Big News: Bobby Deol oo wargeyska Mumbia Mirror u xaqiijiyay inuu filimka Housefull 4 sameenayo – Filimside.net\nBig News: Bobby Deol oo wargeyska Mumbia Mirror u xaqiijiyay inuu filimka Housefull 4 sameenayo\nBobby Deol wuu soo laabtay weliba si adag ayuu usoo laabanayaa xidigaan 90-maadkii iyo bilawgii qarnigaan ka mid ahaan jiray atoorayaasha aflaanta gadi kareen hogaamiyaasha Bollywood-kana uu ka mid ahaa.\nBobby Deol wuxuu dhawaan dhameestiray duubista filimka Yamla Pagla Deewane 3 oo uu Dharmendra iyo Sunny Deol la jilaayo qorshana yahay in bisha May gudaheeda sanadkaan la daawado.\nHaatana wuxuu ku mashquulsan yahay Bobby dhameestirka filimka weyn Race 3 oo jadwalkiisa ugu dambeeyo lagu duubayo magaalada Dubai waxaana la jilayaan Salman Khan, Jacqueline Fernandez, Diasy Shah iyo Anil Kapoor lana daawan doono Eid 2018 ama 15-ka June 2018.\nBobby Deol hadal heyntiisa intaas kuma eko asigoo Dubai ku sugan wuxuu wargeyska caanka ah Mumbai Mirror u xaqiijiyay inuu saxiixday taxanaha hirgalay ee shactirada badan Housefull 4.\nBobby Deol wuxuu si rasmi ah u yiri “Waxaan siweyn ugu hanqal taagayaa la shaqeynta labada Sajid (Sajid Nadiadwala iyo Sajid Khan). Waligeey waan dooni jiray la shaqeynta Sajid Nadiadwala hadana ugu dambeyntii midaas ayaa dhaceyso.”\n“Akshay Kumar iyo aniga xiriir wacan oo dhanka shaqada iyo nolosha ayaa naga dhaxeeyo waana ku faraxsanahay inaan mar kale shaashada kasoo wada muuqan doono”\n“Housefull 4 waa taxane aad u weyn, waana sugi weesanahay inaan bilaawno koox ahaan shaqada mashruucaan xiisaha badan”\nHousefull 4 waxaa la daawan doonaa Diwali 2019 waxaana haatan hogaamiyaal looga dhigay Akshay Kumar, Bobby Deol iyo Retiesh Deshmukh balse weli si rasmi ah shaaca loogama qaadin atirishooyinka la sameyn doonaan.\nBobby Deol iyo Akshay Kumar waa labo saaxiibo ah waxayna horey si wacan iskula jileen afar filim oo kala ah Ajnabee, Dosti: Friends Forever, Ab Tumhare Hawale Waton Saathiyon iyo Thank You haatana mudo 7-sano kadib Housefull 4 ayay ka wada shaqeyn doonaan.


Warbixin Hay’adda (FAO):Dekadda Berbera Oo Ay Ka Dhoofaan Xoolaha Ay Qowmiyadda Soomaalida Dibadda U Iibgeeyaan 68% (In 2014, Berbera port exported 3.4 out of the 5 million heads of livestock exported from Somalia) | Puntland Observer\nWarbixin Hay’adda (FAO):Dekadda Berbera Oo Ay Ka Dhoofaan Xoolaha Ay Qowmiyadda Soomaalida Dibadda U Iibgeeyaan 68% (In 2014, Berbera port exported 3.4 out of the 5 million heads of livestock exported from Somalia)\nWarbixinta Hay’adda cunada aduunka ee FOA ayaa lagu sheegay in sanadkii 2014 ay Soomaaliya dalalka carabta u iibgaysay 5,3 million neef oo isugu jra Ari, Ido, Lo iyo Geel.\nWarbixinta ayaa lagu sheegay in 3,4 million neef oo kamida 5 million ee naaf ee ay qowmiyadda Soomaalida caalamka u iibgayso ay ka dhoofeen dekadda Berbera.\nSida sawirka kore ku cad dekadda Berbera ayaa masaafo ahaan u jirta Jidah/Saudi Arabia 1600km halka ay Bera Bera iyo Muqdisho isku jiraan 1400 km.\nDekaddda Boosaaso ayaynan Maraakiib waawayn kusoo xiran karrin, wixii sacuudiga loo fhoofinayana waxaa ku leh Berbera masaafo ahaan, taasi oo dekadda Berbera u suuragallisay in aynan cidna kula tartami karrin wixii sacuudiga loo iibgaynayo.\nWaxaa xooggaa tartan kula jirta dekadda Jabuuti, ayaa ah dalkale oo aan kamid ahayd DFS.\nDFS ayaa waxay Berbera u aqoosantahay goob kamida dhulka ay DFS kataliso, taasi oo jaanis fiican u siinaysa dekadda berbera in aan laga cuna qabatayn xoolaha ka dhoofaya ama aan canshuur dheeriya lagu soo rogin marka ay Soomaaliya qaybaheeda kale xooluhu uga imaanayaan, ama wixii Bera Bera kasoo dega in aan canshuur dheeriya la saarikarrin oo ka gadisan dekedaha kale ee Soomaalida.\n-Soomaaliya ayaa dhaqaalaheedu wuxuu ku xiranyahay xoolaha.\n-Dawlad gobaleedyada iyo dfs ayaa dakhliga miisaaniyadda ee dawladdu ku shaqayso waxay ka hellaan dekadaha 90%.\nHalkaan ka eeg wasiir Bayle oo Sheegay in DFS dekadda muqdisho ka hesho bilkasta 9 million$\nIsku soo duub markii ay dawlad gobaleedyada hadda Soomaaliya ka jira ayaa dhaqaalaha ay ku shaqeeyaan waxay ka hellaan dekadaha, hase yeeshee dekadda Berbera waxayba heshaa 70%, wixii ay Soomaali xoolo soo baxnaaniyeen.\nHoos ka eeg warbixinta FOA.\nIn 2014, Berbera port exported 3.4 out of the 5 million heads of livestock exported from Somalia


Waxyaabaha Sameeya Kumbuyuutarrada GIS - Geofumed\nDisember, 2007 Cadcorp, Geospatial - GIS, GvSIG, uDig\nHadda waxaan la kulannaa qulqulo tiknoolajiyado badan iyo noocyada codsiyada ku jira nidaamyada macluumaadka juqraafi ah oo suurtogal ah, liiskan, oo kala-tagaya nooca shatiga. Mid kastoo ka mid ah wuxuu leeyahay xiriiriye bog oo aad ka heli karto macluumaad dheeraad ah:Barnaamijka ganacsiga, ama ugu yaraan laysan bilaash ah\nArcGIS (Hogaamiyaha adduunka ee codsiyada GIS)\nAutodesk Map (hogaamiyaha adduunka ee codsiyada CAD)\nMicroStation Geographics (hadda Bentley Map)\nBarnaamijka bilaashka ahguud ahaan ma aha mid caan ahinkastoo qaar badan oo ka mid ah ay yihiin kuwo xoogan ama ka wanaagsan kuwa aan lacag la'aanta aheyn.\nQalabaynta Khariidadda Guud (GMT)\nUgu yaraan 14 ee codsiyadan waxay ku shaqeeyaan Mac, ama Java iyo 17 Linux. Dhowaan waxaan isbarbardhigay, halkan waxaad arki kartaa qaar:\nWaxaa laga yaabaa in aan wax ka maqalnay ArcGIS, Geomedia, Mapinfo, Manifold, Grass, GvSig ... in kasta oo kudhowaad dhamaanteen ay arkeen faallooyin ku kala firirsan hoteelooyin badan, waxaa macquul ah in isbarbardhig ku salaysan dhammaantood ay maqan yihiin. Ma jiraan fikrado ku saabsan kuwa kale ee aad rabto inaad wadaagto? bogga wikipedia isbarbardhiga qaabka qaabka ayaa lagu muujiyay\nPost Previous«Previous Ku xir xirka Dijital ah ee leh Mapinfo, Khariidadda Autodesk iyo Arcmap\nPost Next Ku saabsan PaperspaceNext »\n3 Jawaabo "GIS Software Alternatives"\nMaria Parra isagu wuxuu leeyahay:\nBeddelka ayaa mar walba wanaagsan. Barnaamijyada ganacsiga waxay uqalmayaan maalgashi badan iyo marar badan waxay sameeyaan waxyaabo badan oo aan ku guuleysan karno jilic bilaash ah.\nThanks for Santi fiirinta, waxaan horay u sameeyey ka mid noqoshada.\nSanti isagu wuxuu leeyahay:\nWaxaad ka tagtay GIS aad u ballaaran oo ku yaala England, Japan, Australia iyo USA ... oo aan ka yarayn dalalka kale, laakiin sii kordhaya ayaa isticmaala dad badan.\nWaa mashruuc GIS ah kaas oo akhriya qaabab badan oo loo baahan yahay (iyada oo aan loo baahnayn in la soo dhoofiyo), iyo xulafada ugu fiican si ay u weeraraan nooc kasta oo xog ah.


Xilligii goynta, tani waa mowduuc dhalinyaro iyo shaqsiba leh. Ka fogow inaad dadka kale la joogto, u doodista tibaaxaha toosan, yar, jab, iyo mid gaar ahba waa astaamaha jiilkan; goynta waa qaab fudud oo kaftan iyo saaxiibtinimo leh oo ay ku muujiyaan, sidoo kale waa is-falgal firfircoon ...\nHabka xisaabinta ee isticmaalka dunta tolidda\nHabka loo xisaabiyo qadarka dunta tolidda. Kordhinta qiimaha alaabada ceeriin ee dharka, qiimaha dunta tolidda, gaar ahaan dunta dhamaadka tolidda sare, ayaa sidoo kale kor u kacaysa. Si kastaba ha noqotee, hababka hadda jira ee loo xisaabiyo qadarka dunta tolidda ee ay adeegsadaan shirkadaha dharka ayaa ah ...\nWax soo saarka iyo iibinta mashiinka harqaan warshadaha Shiinaha ayaa hoos u dhacay sanadka 2019 Baahida loo qabo dharka iyo dharka dharka (oo ay ku jiraan mashiinada dharka iyo mashiinada harqaanka) ayaa sii waday inay hoos u dhacdo tan iyo 2018. Wax soo saarka mashiinada harqaanka warshadaha ee sanadka 2019 ayaa hoos u dhacay ...


Farmaajo Waxa uu I Baray Macnaha BTJ ! | Xaqiiqonews\nFikradahaFarmaajo Waxa uu I Baray Macnaha BTJ !\nFarmaajo Waxa uu I Baray Macnaha BTJ !\nRun miyaa Farmaajo in uu Jaceylka aad ugu dheereeyo? run miyaa farmajo in uu dhaqan geliyey maah maahdii aheyd “been ku soo xero gili run ku dhaq”, halkani waxa aan kaga doodi doonaa casharada aan bartay intii Farmaajo xilka haayey.\nFasalkii koowaad ee iskoolka waxa aan ku soo bartay sida loogu dhawaaqo loona qoro xarafaha BTJ, laakiin hadda waxa aan baranayaa macnaha dhabta ah ee erayadan ay xambaarsanyihiin. Mahadsanid Farmaajo adiga ayaa si fiican ii baray, casharkii ay horay iigu dhigeen xasan Shiikh iyo Shariif .\nB, waxaa laga soo gaabiyey Been\nKama wado farmaajo kaliya ayaa been noo sheegay, laakiin waxaan filayaa in aadan igu diideynin Farmaajo in uu yahay madaxweynihii ugu balan qaadka fiicnaa, waa taas sababata, madaama madaxweynayaasha balanqaadyadooda oo dhan uu been yahay, qofka ugu balan qaadka badan waxa uu noqonayaa qofka ugu BEEN BADAN.\nSaaxib, ii sheeg balanqaad uu Farmaajo fuliyey, waxaan kuu sheegi doonaa 5 balanqaad oo uusan fulinin, waxaana hubaa in aan kaga badin doono xujada noocaas ah.\nT, waxaa laga soo gaabiyey “Tuhun”.\nMaamulka Farmaajo waxa uu kaga duwan yahay kuwii isaga ka horeeyey, sida loo adeegsado kalimadda “tuhun”, marar qaar waan ku amaani karnaa in aysan “wax walbo iska aaminin”, balse waxa aan aad uga soo horjeeda “tuhunka” xad ka baxa ah.\nHadii aadan aqoonin waxa laga wado “tuhun” soo weydii Jawaari oo xilkiisa tuhun ku waayey, waxaan filayaa in lagu tuhmay in uu Imaaraatka la shaqeeyso.\nHadii wali aadan si fiican u fahmin, tusaale fiican waxaa kaga filan Kheyre oo xilkiisa ku waayey markii lagu tuhmay in uu mucaaradka la shaqeeyo.\nKuma eedeynaayi farmaajo maxaad wax u tuhuntay, waxaan ku eedeynaa sababta uu uusan u kala soocin labada kalmadood ee kala ah tuhun iyo kalsooni.\nKuma eedeynaayi Farmaajo maxaad isku difaacday oo aad u fulisay maah maahdii aheyd “biya inta aysan ku soo gaarin iska moos”, , waxa aan ku eedeynayaa maxaad marada u ceshan weysay oo aad u xasuusan weysay maah maahdan “gaalka dil gartiisana sii”.\nJ, Waxaa laga soo gaabiyey Jaceyl\nMa ogtahay madaxweyne maxamed Farmaajo in sidoo kale loogu yeeri karo “Maxamed Jaceeloow”, sababtoo ah inta uu farmaajeysan yahay iyo inta uu jaceelowsan yahay waa kala dhig.\nMa rabo madaxweynaha in aan ku sharciyeyo eedeynta ku aadan in uu jecelyahay Itoobiya, si qoraalka uusan nooga dheeraan waqti uma haayno soo qaadasha ficilada Farmaajo oo runtii inta badan ku saleysan jaceyl iyo caadifad.\nWaxaan ku soo gabagabeynaa , Farmaajo naguma cusbeen oo horay ayaan u aragnay, maxaa yeeelay farmaajayaal kale ayaa jira oo magacyo kala wata sida Xasan Shiikh iyo Shariif, laakiin su’aasha ugu muhiimsan waxa ay tahay: maxaan filan karnaa 8 Febraayo 2021? ma in farmaajahan la doortaa? mise in farmaajayaashii hore la soo celiyo? ma dhici kartaa in isbadal cusub dhaco? Aniga ma ogiyee adiga ma ogtahay?. aan aragno wixii dhaca


Beautiful Horn of Africa: Labadan Mid Dooro\nLabo will oo la kala yiraahdo Caydaruus iyo Cawil ayaa saaxiibo ku ahaa Afrika. Yaraantoodina weyba isla soo koreen. Dabcan isku reer bey ahaayeen. Dabayaaqadii 90kii ayuu Cawil helay boos kaasoo uu kusoo aaday waddan waddamada reer Galbeedka ka mid ah. Wuu guursaday oo degey. Wuxuu noqday wadaad oo haddana wuxuu ku darsaday waxbarasho ilaa uu ka gaaray heer jaammacadeed. Wuxuu ahaa qof Muslin ah oo aad iyo aad isaga ilaalin jiray xaaraanta. Dhammaan hay'adihii uu usoo shaqeeyay waxay guddonsiiyeen shahaadooyiin iyo billad sharaf.\nSaaxiibkiis Caydaruus wuxuu shaqo ka helay dawlad Afrikaan ah oo uu markaasi saldhigtay qaxii kadib. Waddanka waxaa ka jiray musuqmaasuq aad u baahsan. Laaluush iyo wax is dabamarsiin ayuu dhaqan ka dhigtay Caydaruus. Muddo yar kadib wuu guursaday oo xaaskiina carruur badan ayey udhashay. Wuxuu qabtay lacag xad dhaaf ah. Wuxuu dhistay guryo; wuxuu gatay baabuurro iyo beero waaweyn, iyo weliba wuxuu furtay dukaamo. Dhowr sannadood kadib, Caydaruus wuxuu noqday maalqabeen laga danbeeyo.\nMar ay kasoo wareegtay 10 sannadood, ayuu cawil kutegey boqasho gaaban waddankii uu hore uga soo haajiray ee uu saaxiibkiis Caydaruus kaga soo tegey. Labadii saaxiib ayaa kulmay oo weliba Caydaruus ayaa martiqaadka fidiyey maadaama saaxiibkiis waddanka muddo ka maqnaa. Meel maqaaxi ah ayey wada fadhiisteen sifa ay sheekadu isugu baxdo. Ismarxabeyn iyo isdhunkasho kadib, waxaa la guda galay in laga sheekeeysto nolosha guud.\nCaydaruus wuxuu ku faaney in uu hanti badan qabtay hantidaasoo ubadnaa hantida maguuraanka ah. Wuxuu usheegay saaxibkiis in uusan wax welwel ah ka qabin nolosha adduunka maadaama uu gaadhay isku filaansho. Markuu uwarramay saaxiibkiis, ayuu weydiiyay bal in uu asagana usheego wuxuu qabtay sannadihii uu maqnaa.\nCawil wuxuu ka warramay sida ay u adagtahay nolosha waddammada galbeedka ha yeeshe keliya uu ku dadaalay siduu nafsadiisa utoosin lahaa oo uu Rabbigiisa uga cabsan lahaa. Wuxuu u faahfaahiyay siduu ugu diyaargaroobay nolosha danbe. Cawil markuu sheekadiisa dhammeystay ayuu saaxiibkiis Caydaruus weydiiyay, "walaalow sidee baad uga dabbaalan doontaa maalinta qiyaame xoolahan aad soo dhacday"?\nWuxuu dabadhigay su'alo badan oo ay kamid ahaayeen: Miyaadan ogeyn in xoolahan aad boobeyso ay xaaraan yihiin oo laguugula xisaabtami doono maalinta qiyaame? Sowma ogid nolosha addunyada in ay tahay cayaar iyo madadaalo? Qur'aanka micnihiisa ma raacatid miya? Sidee baad usiin kartaa ilmahaaga ceesh xaaraan an?\nCaydaruus caro ayuu biq la yidhi illeyn ma uusan filaneyn su'aalaha noocaaso oo kale. Asagoo caaytamaya ayuu Caydaruus halkii isaga huleelay dibna uma uusan raadin saaxiibkiis Cawil. Cawil wuxuu ku shukriyay Allihii ka badbaadiyay ibtilada haysata Caydaruus oo kale. Asagoo u duceynaya saaxiibkiis Caydaruus ayuu Cawil goor danbe isaga dhaqaaqay maqaaxiddii. Intuu dhexda kusii jiray ayuu soo xasuustay cidhibtii ay ku danbeeyeen qowmihii hore sida Samuud, Eykat, Tubbac, Ra'si, iyo weliba Fircoon iyo kalkaaliyaashiisi Qaaruun iyo Haammaan.\nPosted by Adan Makina at 9:27 PM


Ra'iisul Wasaare Rooble oo la kulmay qoyska Ikraan Tahliil\nRooble iyo qoyska Ikraan\nRa’iisul Wasaaraha Soomaaliya Maxamed Xuseen Rooble ayaa maanta la kulmay qoyska Ikraan Tahliil Faarax, oo ah gabar la la’aa tan iyo 26-kii June, oo hay’adda sirdoonka ee NISA ay sheegtay inay dileen Al-Shabaab, balse Al-Shabaab ay beenisay.\nXubnaha uu Rooble la kulmay ayaa waxaa ku jiray hooyadeed Qaali Maxamuud Guhaad, oo ay wehliyaan Ugaas Cabdiraxmaan Ugaas Cabdullaahi iyo xubno kale oo ka tirsan ehellada Ikraan.\nSida lagu sheegay qoraal kasoo baxay xafiiska Rooble, ra’iisul wasaraaha ayaa qoyska Ikraan “la wadaagay dareenkiisa iyo sida uu uga xun yahay dhibka ku dhacay gabadooda.”\n“Ra’iisul Wasaaraha ayaa mar kale u xaqiijiyay qoyska Ikraan sida ay uga go’an tahay ay helaan caddaalad, uuna qaadi doono tallaabooyinka lagama maarmaanka ah si arrintaas loo xaqiijiyo, waxa uuna ku baaqay in si degdeg ah loo sii daayo dadka aan waxba galabsan ee la afdduubtay,” ayaa lagu yiri qoraalka xafiiska Rooble.\nKulanka ayaa yimid 24 saac kadib markii uu Rooble sheegay inuusan ku qancin warbixinta NISA ay ku sheegtay in Al-Shabaab ay dileen Ikraan, uuna ka dalbaday in 48 saac ay ugu soo gudbiyaan warbixinta dhameystiran.\nRooble ayaa sheegay in kadib 48 saac uu go’aan ka gaari doono tallaabada uu qaadayo ee la xiriirta kiiska Ikraan.


C/raxman C/shakur oo Warbixin Xasaasi ah ka qoray Muuqaalladii Alshabab baahiyeen ee Qaraxyada Hoteeladii Muqdisho [Akhriso] | Goobjooge.net: Somali News, Somalia news Analysis.\nSiyaasiga C/raxmaan C/shakuur Warsme ayaa qormo dheer ka diyaariyey Muuqaallo Video ah oo Alshabaab dhowaan baahiyeen oo ku saabsanaa Qaraxyada Hoteellada Muqdisho ee ay ku fuliyeen muddo 3 sano ah.\nMuuqaalladaasi oo ay Alshabaab u diyaariyeen si xirfad leh ayaa lagu soo bandhigay dadkii fuliyey qaraxyadii Hoteellada Muqdisho, qiil ay u sameeyeen oo Diini ah iyo dadkii ay ku laayeen, waxaana C/eraxmaan C/shakuur uu si cilmiyeysan u naqdiyey dooda Alshabaab ee leynta dadka shacabka ah.\nHOOS KA AKHRISRO QORMADA\nWaxaan daawaday laba muuqaal oo ugu yaaran kiiba saacad soconayo oo ay kooxda Al-shabaab ka diyaariyeen weerarro ay ku qaadeen 10 Hoteel oo kuwa ugu waaweyn ee Muqdisho ku yaalla ah, sida; Jazeera, Saxafi, Naasa-Hablood one iyo two, Dayax, SYL, Ambassador, Doorbin, Central iyo Peace one. Waxaa kaloo ku jiray Hoteel Cascaseey oo ku yaalla magaalada Kismaayo.\nWaxey soo bandhigeen qaabkii ay qaraxyada u dhaceen, wiilashii fuliyey iyo beelaha ay ka soo jeedaan, dardaarankii ay dhaafeen iyo sababaha ku kallifay in ay Hoteellada weerar ku qaadaan.\nSababta ayey ku sheegeen in ay degganyihiin dad ka tirsan xukuumadda riddada (Diinta ka baxday), diblomaasiyiin shisheeye iyo sirdoon ajnabi ah, iyagoo ku andacooday in laga soo maleego shirqoollada lagu maja xaabinayo diinta Islaamka laguna wiiqayo dadka Muslimiinta ah.\nWiilasha is qarxinaya qaarkood waxay sheegeen in ay u aargudayaan dhibka lagu hayo Muslimiin dalal kale sida Falastiin. Waxey kaloo isku deyayaan in ay u qiil dayaan dadka rayidka ee ku dhimanaya weerarrada hoteellada lagu qaaday iyo agagaarkooda. Waxeyna ku faanayaan in iyagoo xeerinaya dhiiga Muslimiinta in ay ka baaqdsadeen weerarro badan oo ay goobo kale ku qaadi laahaayeen.\nWaxay tiriyeen magacyada masuuliyiintii ay ku dileen weerarradaas. Waxaa ku jiray saaxibbo dhow oo markii aan magacooda maqlay illintu i soo dhaaftay. Labada muuqaal ee si tiknoolajiyad xirfad sare leh ka muuqato loo soo diyaariyey waxay Al-shabaab ka lahaayeen labo ujeeddo oo kala ah;\n1- In la sababeeyo weerarradii hoteellada, loona qiil dayo dadka lagu laayey iyo guud ahaan dadka shacabka ah ee weerarrada iyo qaraxyada ay Al-shabaab gaystaan lagu dilo. Waxey ku doodayaan maadaama ay Dowladda Soomaaliya tahay riddo (diinta ka baxday ) dadka u shaqeeyana uu dhiiggooda bannaanyahay. Waxay ku andacoonayaan sababta ay noo leynayaan , iyagana naftooda u halligayaan in ay tahay badbaado adduun iyo mid aakhiro. Kaligood ayaa doodaya, iyaga uun baana gar naqsaday, garta iyo libintana isa siiyey.\nWaxaa taas ka sii daran cullimada ugu badan ee ay daliishanayaan waa kuwo ka tirsan Al-shbaab oo Soomaali ah oo aan ka gartay Axmad Godane iyo Mahad Karatee, iyo kuwo Al-qaacidda ka tirsan oo ajnabi ah oo ay ka mid yihiin Usaama Bin Ladin, Abu Yaxya Al-liibi iyo Ayam Al- Dawaahiri.\nWaxey u qiil deyayaan shacabka ay maalin walba weerarrada iyo qaraxyada ay soo qaadaan ku baaba’a, iyagoo sheegay in aysan wax danbi ah laheyn, laakiin loo dilayo in dantooda laga shaqeynayo oo waxey leeyihiin ‘Qaraxyada iyo weerarrada loo wado dowladda aan looga fursan karin in dad rayid ah ku dhintaan, waa la dilayaa, ma aha in ay danbi galeen, laakiin danbiilayaal ayey ku dhex nool yihiin’.\n2- Ujeedka labaad waa cabsi gelin. Waxey soo bandhigayaan awoodda Als-habaab ay u leeyihiin in meel kasta qarxin karaan, awoodda sirdoonkooda, xirfadda iyo isku xirka hawl fulintooda. Sida ay ugu celcelinayaan soo gudbinta daryanka iyo uurada qaraxa iyo qiica baaruudda oo isku maran, waxey dirayaan farriin ah in aysan jirin cid ay u turayaan, tahayna in lagu cibra qaato waxey dhigayaan.\nSu’aalaha is waydiinta mudan ayaa ah maxaa xilligan ku kallifay in falalkooda argagixiso u qiil dayaan? Maxay ugu baahdeen kasbashada shacabka? Ma dhexdooda ayaa dood ka taagan tahay? Ma waxey dareemeen in ay taageero badan luminayaan? Ma rag xukun u soo jeestay baa oo kasbashada shacabka raadinayaa? labada muqaal waxaa kaloo lagala bixi karaa wiilasha is qarxinaya waxey hal qabiil ugu bateen, raadkooda hadii la raaco waxaa la heli karaa sababta ku bixisay falalka argagexiso iyo waxyaabo kale oo badan ayaa laga la bixi karaa.\nWaxaase cajiib ah in xujooyinka iyo daliilaha diineed ee ay soo bandhigeen ay duminayso aayada 25-aad ee suuratul Fatxi. Nabigeenna (NNKH) markii isaga iyo asxaabtiisa ay Qurayshtii mushrikiinta ah ka hor istaageen in ay Maka galaan oo ay cumraystaan, waa tii dood dheer ka dib heshiiskii Xudaybiya (الحديبية صلح) ee qaraarka badnaa la galay. Waa tii Nabigu qaatay oo qalinka ku duugay.\n1- in ay dib u laabtaan oo aysan sanadkaa cumraysan Karin.\n2- Ruuxii Mushrikiinta ka soo baxa ee Muslimiinta u soo gala in dib u soo celiyaan, laakiin ruuxii Muslimiinta ka soo baxa ee dhinaca Mushrikiinta soo aada aan la celin.\n3- In muddo 10 sano dirirta la joojiyo.\n4- In is xulufaysi ay labada dhinac geli karaan.\nWaxaase heshiiska u qaraaraa in markii la doonay in la saxiixo oo la qoray Bismillaahi Raxmaani ayuu yiri Suhayl Bin Camar oo dhinaca Mushrikiinta heshiiska u metalayey uu yir bal jooji, anigu Raxmaan-ka aad sheegeyso ma aqaan ee Bismika-Laahu qor, markii uu Cali Bin Abuu Daalib oo heshiiska qoray uu damcay in uu daba dhigo waxaa heshiiska kala saxiixday Muxamada oo Rasuulkii Eebbe ah, Suhayl wuxuu mar kale yiri u kaadi , Rasuul ilaaheey tir, haddii aan Rasuul u aqoonsanahay lama dirireene.\nNabiga (NNKH) wuxuu yiri “tir waxay rabaan ku qor” Waxaa kaloo xanuun badnayd markii uu wiilkii Suhayl oo Abuu Jandal la oran jiray oo garba duub u xiran, jir dil na ka muuqdo goobtii heshiiska lagu gelayey isku soo dhex tuuray. Suhayl wuxuu ku dooday in dhaqan galka heshiiska uu ka bilawdo in Abu Jandal dib loo celiyo. Nabigga (NNKH) wuxuu amray in la celiyo. Cumar Bin Khadhaab ayaa laga shaagey intii aan Islaamka ku jiray, maalintaas ayaan ka shakiyey, siday wax u dhacayaan markii aan arkay.\nWaxaan uga gol leeyahay arartaas waa in Ilaaheey uu Nabigiisa ugu sheegay aayada 25 aad ee Suuratul Fatxi in sababta ugu wayn ee sidaas loo yeelay oo Nabiga iyo Asxaabtiisa dulleysiga iyo bahdalaadda loogu qasbay ay tahay in laga badbaadiyo rag iyo hablo muslimiin ah oo Maka ku noolaa, kana soo bixi waayey oo Hijradii Nabiga ka haray, haddii dagaal dhaco Nabiga iyo asxaabtiisa iyagoo ogeyn ay lugta mariyaan, halkaas fadeexo iyo danbi ka raaco.\nNinbaa maanta ku leh, isagoo daliishanaya hadal qolo injineerro iyo dhakaatiir ah, dadka ayaan leynayaa si aan iyaga qudhooda u badbaadiyo, Ilaaheeyna wuxuu leeyahay intii ay dad aan waxba galabsan dili lahaydeen, Jihaadka iyo dagaalka iska daaya, xitaa haddii aad u arkaysaan dullinimo iyo bahdalaad cadawgu idinkula kacayo.\nهُمُ الَّذِينَ كَفَرُوا وَصَدُّوكُمْ عَنِ الْمَسْجِدِ الْحَرَامِ وَالْهَدْيَ مَعْكُوفًا أَن يَبْلُغَ مَحِلَّهُ وَلَوْلَا رِجَالٌ مُّؤْمِنُونَ وَنِسَاءٌ مُّؤْمِنَاتٌ لَّمْ تَعْلَمُوهُمْ أَن تَطَئُوهُمْ فَتُصِيبَكُم مِّنْهُم مَّعَرَّةٌ بِغَيْرِ عِلْمٍ لِّيُدْخِلَ اللهُ فِي رَحْمَتِهِ مَن يَشَاءُ لَوْ تَزَيَّلُوا لَعَذَّبْنَا الَّذِينَ كَفَرُوا مِنْهُمْ عَذَابًا أَلِيمًا\nWaxey kaloo aysan Al-shabaab ogayn uur ku taallada iyo murugada xusuusta leh ee ay ku reebayaan ilmaha ay ku faanayaan in ay waalidiintood laayeen.\nW/Q: C/raxmaan C/shakuur Warsame\nPrevious articleTaageerayaasha Sheekh Mukhtaar Roobow ee magaalada Baydhaba oo Ciidamo badan la dul dhigay..\nNext articleTaliska Ciidamada Booliska oo joojiyey bixinta Warqadda Dembi la’aanta ee CID-da, kadib Musuqmaasuq..


Taariikhda My Butros » Waa maxay sababta aad isku daydo in ay qof oo aan Your Type\nLast updated: Sep. 19 2020 | 2 min akhri\nEver lahaa jeer halkaas oo aad saaxiibo ama qoys kuwa, dooneysa inay aad u dhigay ilaa taariikhda la yahay qof ay garanayaan, weydii nooca qofka aad u tagto?\nKu dhawaad qof kasta waa dambi ah u-sheeganaya inay leeyihiin nooc ka mid ah nooca ama khayaarka lammaanaha.\nWaxaan maqli dadka la hadlo waxa ku saabsan waqtiga oo dhan: "Waxaan taariikhda dadka nooca-farshaxanka sababtoo ah waxaan ahay artist ah oo keliya" ama "Waxaan jeclahay inaan taariikhda dadka in Wadiiqooyinka Xirfadaha la mid ah sidii aan naftayda."\nLaakiin waxa haddii aad iska indha qabsado weyn sababtoo ah ma ku habboon "nooca ugu fiican"?\nTani waxay dhici kartaa cadaalad ah badanaa, gaar ahaan shukaansiga online. Waxaad soo gaarto profile ah in uu ku dhaco cudurkani ishaada, laakiin ka dib markii akhriska stats ay aad si deg deg ah ugu guuraan, waayo ma habboon liiska hubinta saaxiibkiisa fiican. Sidaas nooca waa nin dheer, ragga muruqa ah laakiin uu profile ayaa sheegay in uu 5'6 kaliya "oo dhexdhexaad ah ayaa xiiseyneysa inay jimicsi ama nooca waa timo cad, Dumarka yurubta bari iyo iyada Coleen Rooney oo ah Australian. Ha si toos ah off qoro qof sababtoo ah ma si degdeg ah u muuqdaan in ay ciyaar.\nWaa maxay sababta aad dareento in aad u baahan tahay in taariikhdana nooc gaar ah oo qof?\nWaa in aad la dhiso xiriir qof ku salaysan danaha mid ah, aaminsan iyo gool. Haddii aad diiradda badan oo ku saabsan sida loo helo qof si haboon tilmaamo gaar ah oo aad rabto in aad raacdo marka shukaansi, waxaad la shirqoolaan yaabaa fursado aad ee la filayo in la dhiso xidhiidh weyn.\nMarka aad kaliya ogolaan in taariikhdii nooca, waxaad iska soo noqnoqda, nidaamyada jir. Haddii aad ku taariikhaysan nooca la mid ah qof tobankii sano ee la soo dhaafay oo midkoodna xidhiidhka u diyariyeen, laga yaabee waa in aad looga fikiro oo kaliya si gaar ah shukaansi nooca aad dooratay. Marka aad taariikhda ku nooc la mid ah qof ka badan iyo in ka badan, xiriirka badanaaba waa in uu natiijada dhamaadka isla.\nDating nooc gaar ah waxa ay noqon karaan raaxo leh oo la saadaalin karo. Dating qof nooca ma aha, qof oo kala duwan, aad karta iney u oggolaadaan fursad ay isku dayaan waxyaabo cusub oo ay helaan waayo-aragnimada nolosha cusub. Haddii aad isku daydo shukaansi qof qaba hiwaayadaha kala duwan naftaada ka badan, waxa aad awoodi kartaa in ay isku dayaan dhaqdhaqaaqyo cusub run ahaantii aad ka faa`iideysan. Ka dhaqama kala duwan oo badan kuu gaar ah ay qof u ogolaan kartaa in aad la kulanto cuntooyin cusub iyo dhaqamada.\nSi aad u cad, Waxaan ku talinaya ahay waxaad isku dayi shukaansi dad ah oo wadaaga la mid ah oo dheeraad ah qiyamka asaasiga ah gudaha si aad u (sida ku tiirsanaanta, aaminnimadiisa ama deeqsinimada), sida ka soo horjeeda doorashada kuwa kale oo ku salaysan arrimo dibadeed (sida muuqaalka, qowmiyad ama xaaladda bulshada). Waa in aad ku dhegi shariig ku raad ah oo wadaaga qiimaha core la mid ah. Haddii aad rabto in aad u xasil in dhawr sano ka qaba qoys, ma bilaabi shukaansi dadka hami ma inuu ku soo bilowdo qoys. Si kastaba ha ahaatee, haddii aad hesho qof kale oo aan ku haboonayn waxaa laga yaabaa in nooca aad ugu fiican lammaanaha jir ahaan, laakiinse waxaad la wadaago gool oo aaminsan muddo-dheer, waxaa laga yaabaa in aad siiso fursad.\nKa dib dhan, waxaad kaliya ma ogaan oo kulan aad kaamil ah waxaa laga yaabaa in.\nCaddayn Your Taariikhda – Dharka for Success


Sawirro: Habkii taliyayaasha Amisom ay uga qeyb-galeen gurmadka Muqdisho - Caasimada Online\nHome Warar Sawirro: Habkii taliyayaasha Amisom ay uga qeyb-galeen gurmadka Muqdisho\nSawirro: Habkii taliyayaasha Amisom ay uga qeyb-galeen gurmadka Muqdisho\nMuqdisho (Caasimada Online) – Waxaa weli isbitaalada Muqdisho ka socda Gurmadka dhiiga loogu yaboohayo dhaawacyada ay waxyeelada kasoo gaartay Qaraxii ka dhacay Isgooyska Zoobe ee magaalada Muqdisho.\nGurmadka dhiiga ayaa waxaa hadda socda wajiga labaad oo ay ku gurmanayaan Taliyayaasha, Saraakiisha iyo Ciidamada AMISOM ee ka howlgala magaalada Muqdisho.\nSaraakiisha bixineysa Gurmadka dhiiga ayaa waxaa ku jira Saraakiil cadaan ah oo kasoo kala jeeda wadamada reer galbeedka ee garabka siiya ciidamada AMISOM iyo kuwa dowlada Federaalka ah ee Somalia.\nTaliyayaasha dhiiga bixiyay ayaa waxaa ugu horeeyay taliyaha guud ee ciidamada AMISOM General Osman Noor Soubagle kaa oo dhiiga looga shubay xarun caafimaad oo ku dhex taalla taliska guud ee ciidamada AMISOM ee Xalane.\nSidoo kale waxaa dhiig shubay askay ka tirsan ciidamada AMISOM kuwaas oo sidoo kale muujiyay dareenkooda ku aadan musiibadii 14-ka bishan Oktobar ka dhacday isgoyska Zoope ee magaalada Muqdisho.\nTaliyayaasha, Saraakiisha iyo Ciidamada AMISOM ee dhiiga ugu yaboohay dhaawacyada ayaa la sheegay in dhammaantooda ay yihiin Muslimiin isla markaana ay dareenka la qeybsanayaan walaalahooda Soomaalida.


Wasiirka arrimaha gudaha iyo amniga Qaranka oo kulamo la leh qeybaha bulshada iyo maamulka G/Hiiraan – idalenews.com\nWasiirka arrimaha gudaha iyo amniga Qaranka oo kulamo la leh qeybaha bulshada iyo maamulka G/Hiiraan\nWasiirka arrimaha Gudaha iyo amniga qaranka ayaa maanta kulamo la qaadanayo qaar ka mid ah qeybaha bulshada ee gobolka Hiiraan iyadoo Ciidamada Ammaanka ay howl gal ka sameeyeen magaaladaasi.\nWasiirka arrimaha gudaha iyo amniga Qaranka C/kariin Xuseen Guuleed oo shalay gaaray magaalada Beledweyn ayaa saaka kulamo la leh qeybaha kala duwan ee bulshada iyo maamulka gobolka Hiiraan, isagoo kala hadlaya sidii loo xoojin lahaa dowladnimada.\nKulamada uu wasiirku la qaadanayo qeybaha bulshada iyo maamulka gobolka Hiiran ayaa ah kuwao albaabadu u xiranyihiin oo aan saxaafada loo ogoleyn, waxaana la filayaa in wasiirku kala xaajoodo odayaasha dhaqanka sidii loo tayeeyn lahaa maamulka gobolka Hiiraan si loo xaqiijiyo amaanka guud iyo ahdaafta dowlada ee ku qotonta horumarinta adeegyada bulshada.\nDhanka kale ciidamada ammaanka aya shalay ilaa xalay waxa ay howlgallo dheeraad ah ka sameeynayeen deegaano hoos yimaada gobolka Hiiraan oo Sodon Kilo Mitir Koofur kaga began magaalada Beledweyn, halkaas oo ay dhibaatooyin ka wadeen maleeshiyaad ka tirsan argagixisada Shabaab oo dhac u geysanayay gaadiidka isago kala goosha gobolada dalka.\nBurkina Faso oo markii u horeysay taariikhda u soo baxday Finalka Koobka Qaramada Afrika\nMadaxweynaha J.F.Soomaaliya oo kulamo la qaatay madaxda wadamada Ciraq iyo Masar


Hiran State - News: HS:-M/weynaha iyo xisbigii oo ku lugyeeshey Markab dhawaan...Read More\nHS:-M/weynaha iyo xisbigii oo ku lugyeeshey Markab dhawaan...Read More\nHS:- Dowladaha Jabouti iyo Sacoudiga ayaa ku guuleystay mudo dheer kedib in ay gacanta ku dhigaan mid ka mid ah Maraakiibtii shixnadaha iyo hubka u qaadi jiray jabhada Xuutiyiinta ka dagaalanta dalka Yemen.\nMarkabka la qabtay ayaa waxaa documentiga lagu waday ku qornaa xildhibaan Faarax Sheikh C/qaadir oo isagu Somali badankeed qireen inuu yahay madaxweynaha dadban ee Somaliya.\nHadaba markabkaan oo ay hada gacanta ku hayaan wadamada Sacoudiga iyo Jabouti ayaa baaritaankiisa waxaa lagu wadaa iney ku soo biiraan sirdoonka dowladaha daneeya arimaha Somaliya amaba siyaasad kala dhaxeyso dowlada Iiraan.\nHadaba arintani ayaa waxey fashil xoogan ku tahay iyadoo weliba dalka Somaliya laga filayey iney doorasho ka dhacdo , hadane arintaan waxey aad u dhaawaci doontaa xiriirka madaxweyne Xasan Sheikh iyo saaxiibadiis kala dhaxeeyey dowladaha Khaliiijka,waxeyna u badan tahay inuu waayo deganaansho uu ku heystay xildhibaan Faarax cabdulqaadir dalka Qatar oo aheyd midii soo saartay xisbiga madaxweynaha Somaliya ee dhiiga cusub.\nSidoo kale waxaa laga yaabaa in ay xasanadooda ku waayaan masuuliyiin badan oo durbaba la sheegayo iney ku lug leeyahiin. maraakiibtaan ayaa inta badan la rtumeysan yahay iney dowlada Iiraan ka keenaan hubka iyo waxii hadba sahay ah ee loo wado jabhada ay maalgeliso dowlada Iiraan siiba Xuutiyiinta Yemen ka dagaalamo.\nSidoo kale arintaan ayey waxey lama filaan ku noqon doontaa dowladaha Jabouti iy Sacuudiga Carabiya oo siyaabo kala duwan dadka Somaliyeed u caawiya, una heyustay imn ay dalka Somaliya ka jirot dowlad la aamini karo hadalkeeda.\nHadaba warbixintaan oo xasaasi ah siweyna caawa looga dareemayo madaxweynaha iyo saaxiibadiisa ugu dhaw xisbigiisa dhawaan naga filo hadba intii macquul ah ee aanu ka soo ogaano markabkaan u rarnaa Xildhibaan Faarax Cabdullqaadir iyo tiro wasiiro ah oo ka mid ah xukumada RW Cumar Cabdirashiid kuwaasi oo ah kuwa taageera siyaasada madaxweynaha Somaliya.\n· admin on June 11 2016 18:45:40 · 0 Comments · 1344 Reads ·\n14,361,963 unique visits


Yusuf Garaad:Saxaafadda iyo Danta Qaranka | Somaale.com\nYusuf Garaad:Saxaafadda iyo Danta Qaranka\nSaxaafadda waxaan u soo jeediyay in ay ilaaliso xeerarka saxaafadda. In ay mar kastaba ahaato mid ay wararkeeda oo dhami ay sugan yihiin. In ay ahaato mid dhexdhexaad ah oo dhinacyada oo dhan si isu dheelli tiran u gudbisa afkaartooda.\nIn ay xafiddo warka oo ah ammaano uu war-curiyuhu u dhiibay ama aad adigu ogaatay. Dhegeysiga, daawashada iyo akhriskuna ay yihiin iyo kalsooni uu shacabku ku siyay oo ay tahay in aad dhowrto.\nWaxaan xusay in ay tahay in saxaafaddu ay si madaxbannaan u shaqeyso iyada oo u hoggaansan shuruucda dalka.\nIn ay saxaafaddu kor u qaaddo aqoonta iyo tababbarrada ilaa heer dururgsan oo u saamaxa in ay xaalad murugsan ay wakhti aad u yar gudihiis ay si kalsooni leh uga qaadan karto go’aan adag.\nXagga maamulka iyo milkaalayaasha Saxaafadda waxaan baaqay in ay hey’ad kasta oo wareed ay is bixiso. Oo bixiso mushaar ku filan shaqaalaheeda, haddii aanay awoodinna ay dib uga fiirsato xaaladda.\nWaxay ka fekeri kartaa in ay idaacad kale isku biiraan si dakhligu kor ugu kaco, kharashkuna uu u yaraado. Waxay raadin kartaa in si sharciga waafaqsan ay ku kordhiso dakhligeeda. Intaasi haddii ay suurta geli waayaan, tab kalena aanay hayn, waxaa la gudboon in ay idaacadda u laabto albaabbada.\nWeriye aan mushaar qaadan oo mikrofoon la aada magaaladu wax badan kama khatar yara askari aan mushaar qaadan oo qori la siiyay oo magaalada lagu sii dhex daayay.\nIyada oo intaas oo dhan dhowreysa waxaan Saxaafadda u soo jeediyay in ay haddana hesho tab ay ku horumarin karto danta guud ee muddada gaaban, tan muddada dhexe iyo midda xilliga fogba.\nIn aanay danta Guud u arag wax Dowladda oo keliyihi ay u xilsaaran tahay. In saxaafaddu ay Dowladda ku daba gasho in ay hubiso in ay ka shaqeyneyso danta guud waliba sida ugu habboon. Danta guud waxaa ka mid ah ballanqaadyada iyo arrimaha aan la sii ogeyn ee dalka soo food saara.\nIn ay saxaafaddu kala garato in danta Qaranka iyo danta Xukuumadda ama Xisbiga talada dalka hayaa ay kala yihiin laba is waafaqi karta ama iska hor imaan karta. Saxaafaddana ay mas’uuliyaddeedu tahay in ay baarto dadweynahana ku wargeliso marka xukuumad ay dayacdo ama ulakac uga baaqsato danta Qaranka.\nMarka ay xukuumaddu ku joogto Danta Qaranka waa in ay saxaafaddu gacan ku siiso iyada oo aan noqon af hayeen Dowladeed loona adeegsan borobagaando.\nSaxaafaddu in ay lahaato ajende u adeegaya danta Qaranka. Taas oo macnaheedu yahay in aanay isku soo koobin ka warbixinta dhacdooyinka. Waxaan soo jeediyay in ay abuurto doodo, falanqeyn iyo wareysiyo qoto dheer oo dadka diyaarinaya iyo kuwa qaadayaaba ay ku saleynayaan baaris iyo xaqiiqooyin si aqoon ku dhisan loo ratibay.\nWaxaan muujiyay farqiga u dhexeeya faallo oo ah ra’yi iyo falanqeyn oo ah qiimeyn ku saleysan xaqiiqooyinka jira.\nSaxaafaddu waa ay sheegi kartaa wax aan danta Qaranka u adeegeyn. Laakiin waxaa khasab ah in ay ahaadaan kuwo aan ka hor imaaneyn danta Qaranka.\nSaxaafadda waxaan ku bogaadiyay horumarka marba heer joogay ee ay sameysay tan iyo burburkii Dowladdii Kacaanka.\nDowladda dhankeeda waxaan u soo jeediyay in ay dhowrto Madaxbannaanida saxaafadda iyo in aanay cadaw ka dhigan.\nSiyaasiga iyo saxaafaddu ma ahan in ay saaxiib noqdaan isu jiibiya oo la kala garan waayo codka siyaasiga iyo sowtka suxufiga.\nTaa cagisgeed, ma ahan in ay cadow isku noqdaan oo ay isku aakhiro seegaan.\nSuxufiga iyo siyaasigu kaalin loo baahan yahay ayay bulshada ugu jiraan, midba kaalintiisa ayaa ka duwan kaalinta kan kale. Laakiin waa isu baahan yihiin. Waa laf haye iyo laba dhaga haye.\nSidoo kale xiriirka mucaaradka iyo ka dhexeeya saxaafaddu waa in aanuu col ahaan, noqonna saaxiibbo isku milma. Waa in uu la mid yahay xiriirka ka dhexeeya Dowladda iyo Saxaafadda.\nDowladda waxaan u soo jeedinay in ay ila habboon tahay in Idaacadda Qaranku ay ahaato mid Dowladda, mucaaradka iyo shacabka u dhex ah. Xaqiiqada ka warranta, xaqiiqada oo dhan. In haddii ay isku daydo in ay war jira qariso, ay iyadu markaas ku casuumeyso in dhegeystayaasheedu ay war ka doontaan idaacado kale, waliba ayada oo warka loo sheegayo si aanay iyadu saameyn ku lahayn.\nWaxaan u mahadcelinayaa Machadka RAAS oo munaasabadda qabanqaabiyay. Madaxa Machadka, Maxamed Qaasim, iyo kooxda ay wadashaqeeyaan ee aqoonta iyo akhlaaqda badan aad ayaan ugu mahadcelinayaa.\nWaxaan u mahadcelinayaa dhallinyarada faraha badan oo munaasabadda ka soo qeyb galay, sida sharafta leh ii dhegeystay ka dibna su’aalo iyo afkaar ila wadaagay.\nWaxaan si gaar ah ugu mahadcelinaya Macallimuu, Catoosh, Yusuf Xasan iyo Cabdirisaaq Socoto oo dhammaantood gacan iga siiyay soo jeedin iyo dood aan shalay la yeeshay suxufiyiin iyo dhallinyaro kale.\nMacallimuu wuxuu gacan ka geystay qabanqaabada, Catoosh boggiisa taageerayaasha badan ayuu ku lifaaqay oo toos looga daawaday, Yusuf Xasan tusaaleyaal ayuu bixiyay qiimo badan, Socoto wuxuu qaabbilsanaa hadal qeybinta iyo gaasinka madasha.\nWaxaan si aad u diirran ugu mahadcelinayaa Saaxiibbadeyda Saxaafadda Bulshada ee talooyinka iyo afkaarta qiimaha badan igula wadaagay markii aan diyaarinayay mowduucan.\nDiyaarado dagaal oo duqeeyay deegaano ka tirsan Gedo\nMadaxweynayaasha Soomaaliya iyo Uganda Yoweri Museveni oo kulmay


GPU -ga M1 Max GPU ayaa ka fiican PlayStation 5 | Waxaan ka imid mac\nM1 Max processor GPU ayaa ka fiican PlayStation 5\nWay cadahay in Apple ay ku qodday soo -saareyaasheeda cusub ee ARM. Haddii aan hore ula yaabnay sanadkii hore Silicon -ka cusub ee Apple oo leh M1, muuqaalka dugaagga M1Pro y M1Max waxaa loola jeedaa kacaan cusub oo Macs ah.\nMaaddaama MacBooks Pro -kii ugu horreeyay ee leh soo -saareyaashan aysan weli gaarin isticmaaleyaashii mudnaanta u lahaa ee iyaga codsaday, waa inaan aaminnaa waxqabadka Apple ku dhawaaqdo. Mid ka mid ah sheegashooyinkaas ayaa sheegaya in M1 Max's GPU uu ka sarreeyo kan awoodda badan. PlayStation 5. Ma runbaa? Waxaan u maleynayaa sidaas….\nShalay Tim Cook iyo kooxdiisa ayaa na tusay kan cusub MacBook Pro oo leh M1 Pro iyo M1 Max processor. Intii aan sugaynay tijaabooyinkii ugu horreeyay, oo aan arki doonno isla marka Apple uu bixiyo amarada ugu horreeya, war ay Cupertino daadiyeen ayaa soo jiitay dareenkeenna: Imtixaannadoodu waxay xaqiijinayaan in GPU -ga isku dhafan ee processor -ka M1 Max uu ka sarreeyo console -ka NextGen PlayStation. 5 oo ka socota Sony. Ku dhawaad waxba.\nApple waxay soo gaadhay gunaanadkan sida soo socota: waxay tijaabisay tijaabada 16-inji MacBook Pro oo leh processor M1 Max, oo leh 10-core CPU, 32-core GPU iyo 64GB oo RAM ah marka la barbar dhigo MSI GE76 Raider iyo Razer Blade 15 Advanced. Buugga xusuus -qorka waxaa loo isticmaalay in lagu qiimeeyo waxqabadka GPU waxaana lagu qiyaasay inta teraflops ee soo -saareyaasha cusub ee M1 Pro iyo M1 Max ay qaban karaan. Oo kuwanu waxay ahaayeen natiijooyinka waxqabadka:\nM1 8 cores = 2,6 TF\nM1 Pro 14 cores = 4,5 TF\nM1 Pro 16 cores = 5,2 TF\nM1 Max 24-core = 7,8 TF\nM1 Max 32 cores = 10,4 TF\nMarkaa doon dhowaan, ayaa la soo saaray M1 Max processor oo leh 32 cores GPU waxay wax ka qaban kartaa teraflops badan oo garaafyo ah (10,4 TF) marka loo eego Sony's PlayStation 5, maaddaama console -gaasi gaaro ugu badnaan 10,28 teraflops. Kuwani waa tirooyin ay shirkaddu dillaacday, mana garanayno duruufaha lagu helay.\nHaddaba aan sugno oo aragno imtixaanka waxqabadka iyo xawaare aad u badan marka cutubyada ugu horreeya ee la iibiyo ay soo gaaraan gacmaha isticmaaleyaasheeda toddobaadka soo socda. Laakiin waxaan ku qanacsanahay in wax -qabadka hawl -wadeennadaasi aanay na niyad -jabin doonin haba yaraatee.\nWadada buuxda ee maqaalka: Waxaan ka socdaa mac » Apple » Xanta » M1 Max processor GPU ayaa ka fiican PlayStation 5\nWaxay u egtahay kaftan: maro nadiifinta shaashadda ee MacBook Pro 25 euro\nAirPods -ka cusub 3 waxay leeyihiin IPX4 qiimeyn biyo -la'aan ah


Horudhac: Aston Villa vs Manchester City… (Imise dhibcood ayay u baahan tahay Citizens si loogu caleemo saaro hanashada horyaalka Premier League?) – Gool FM\nHorudhac: Aston Villa vs Manchester City… (Imise dhibcood ayay u baahan tahay Citizens si loogu caleemo saaro hanashada horyaalka Premier League?)\n(Aston) 21 Abriil 2021. Kooxda kubadda cagta Aston Villa ayaa caawa soo dhoweynaysa naadiga Manchester City kulan qeyb ka ah horyaalka Premier League.\nCitizens ayaa u baahan 11-dhibcood oo kale si ay u xaqiijiyaan ku guuleysigooda horyaalka Premier League markoodii saddexaad afartii xilli ciyaareed oo ay ka hoos ciyaarayeen Tababare Pep Guardiola.\nDhinaca kale The Villans kooxda lagu naynaaso ayaa dib ugu soo laaban karta 10-ka sare ee horyaalka Premier League kaddib natiijooyin wanaagsan oo ay la imaanayeen muddooyinkii dambe.\nXiddiga garabka kaga ciyaara Aston Villa ee Trezeguet ayay lagama maarmaan noqotay in qalliin looga sameeyo jilibka waxaana uu maqnaanshaha kula biiray Kabtanka kooxda martida loo yahay ee Jack Grealish.\nMorgan Sanson ayaa sidoo kale garoomada kaga maqan dhaawac jilibka ah, halka Wesley uusan diyaar u ahayn inuu dib ugu soo laabto garoomada kaddib markii uu maqnaa in ka badan 15 bilood.\nManchester City ayaa weyn doonta kulankan laacibkeeda khadka dhexe ee Kevin de Bruyne, kaasoo la dhibtoonaya dhaawac ka soo gaaray cagta midig iyo canqowga intii lagu guda jiray kulankii afar dhammaadka FA Cup-ka ee Sabtidii.\nSergio Aguero ayaa sababo aan la cayimin ku seegay garoomada saddex kulan, lamana oga haddii uu ciyaari karayo kulankan iyo haddii kale.\n>- Aston Villa ayaa guuldarro la kulantay 11 ka mid ah 13-keedii kulan ee la soo dhaafay horyaalka Premier League, guusha kaliya oo ay gaareen intii lagu guda jiray waqtigaas waxay timid bishii September ee sanadkii 2013-kii.\n>- Manchester City ayaa guuleysatay afarteedii kulan ee ugu dambeeyey horyaalka oo ay wajahday Villa, waxaana ay cel-celis ahaan kulamadaas dhalisay 15-1.\n>- Kooxda Dean Smith ayaa guuldarreysatay kala bar 16-keedii kulan ee horyaalka ay ciyaartay sanadkan 2021-ka, waxaana ay kala guuleysteen kaliya labo jeer lixdeedii isku day ee ugu dambeeyey.\n>- Villa ayaa guuldarreysatay siddeed ka mid ah 10-keedii kulan ee ugu dambeeyey horyaalka oo ay wajahday kooxda markaas hoggaaminaysa horyaalka, markii ugu dambeeyey oo ay natiijo fiican ka keenaan koox markaas hoggaaminaysa horyaalka, waxa ay ahayd mar ay 1-0 uga adkaadeen Chelsea sanadkii 2014-kii iyo barbaro goolal la’aan ah oo ay la galeen Manchester City sanadkii 2015-kii.\n>- Emiliano Martinez ayaa weli u baahan hal mar inuu shabaqiisa gool ka ilaashado si uu u gaaro rikoorkii Brad Friedel kooxda Villa ee horyaalka Premier League, kaasoo si rikoor ah shabaqiisa gool uga ilaashaday 15 jeer hal xilli ciyaareed waxaana ay ahayd fasal ciyaareedkii 2009-10.\n>- Ollie Watkins ayaa markii ugu horreysay gool dhalin kara saddex kulan oo xiriir ah oo uu ciyaaray horyaalka Premier League.\n>- Waxa uu u jeedkoodu yahay inay gaaraan 10 kulan oo xiriir ah horyaalka Premier League oo ay bannaanka ku ciyaareen, waxaana ay taasi ka yeeli kartaa inay noqdaan kooxdii ugu horreysay ee guulahaas bannaanka ku soo gaarta labo jeer, waxaana ay hadda ka hor bannaanka ku soo adkaadeen horyaalka 11 kulan intii u dhexeysay May illaa December sanadkii 2017.\n>- City ayaa sidoo kale haysata rikoorka kooxda 16 kulan oo xiriir ah bannaanka ku soo adkaatay tartammada oo dhan, iyagoo aan laga badin oo (unbeaten) ah, 19 kulan oo ay barti ahaayeen.\n>- Waxa ay guuldarro la kulmeen kulankoodii la soo dhaafay horyaalka oo ay wajaheen Leeds, laakiin guuldarrooyin isxiga sooma gaarin City tan iyo bishii December ee sanadkii 2018.\n>- Manchester City ayay lagama maarmaan tahay inay helaan 11 dhibcood lixdooda kulan ee ugu dambeysa si ay u xaqiiqsadaan ku guuleysiga horyaalkoodii shanaad ee Premier League.\n>- Man City ayaa guuleysatay 14 kulan oo xiriir ah horyaalka Premier League marka ay ciyaareyso maalin Arbaco ah, waana heerkoodii ugu fiicnaa ee maalin gaar ah marka laga reebo kulammada ay dheeleen Sabtida taariikhda tartankan.\n>- Sergio Agüero ayaa dhaliyey 10 gool lixdiisii kulan ee la soo dhaafay oo uu wajahay Aston Villa tartammada oo dhan, waxaana goolashaas ku jira saddexleeydii uu ugu shubay kulankii ay 6-1 kaga adkaadeen xilli ciyaareedkii hore.


Xafladdii 18 may ee dalka china gaar ahaan magaalada wuhan iyo wacdarihii habeen hore ka dhacay\nHargeysa arbaco 23 May 2012 SMC\nMaalinta qarannimada Somaliland ee 18 may ayaa xalay si balaadhan looga dabbaal degay dalka china , iyada oo la qabtay xaflad ballaadhan oo dhamaan ba jaaliyada Somaliland ee china qaybaheeda kala duwan ay kasoo qayb galeen. Xadladda 18 may ee xalay la qabtay ayaa ahayd xaflad malmahan ba la naawilayay oo diyaar garawgeeda si mug leh looga dareemayay guud ahaan dalka China. Xaflada 18 may ee xalay magaalada wuhan Ee Gobolka Hubei lagu qabtay oo dhammaan ba ka duwanayd xafladihii hore uga dhici jiray oo sanad ka ay hal goob isugu yimaadeen ardayda gobolada Hangzhou , Shandong iyo wuhan, sidaa awgeed na ay tiro aad u badan oo ardayda Somaliland ahi ay soo cammireen iyo waliba qaybaha kala duwan ee jaaliyada Somaliland ee china.\nUgu horrayn xaflada waxaa furay xidhiidhiyaasha barnaamij ka daadihinayay waa nagwa ismaaciil iyo c/fataax maxamed iyaga oo xusay in maalintani mudan tahay in loo dabbaal dego islamarkaana caawa barnaamijyo soo jiidasho leh xafladda loogu talo galay, intaa ka bacdi waxaa si toosa cod baahiya looga wareejiyay gudoomiyaha jaaliyada Somaliland ee China Dr: Ciise Xasan Cumar.\nGudoomiye ciise xasan ayaa ka waramay qiimaha maalinta 18 may ay u leedahay dhamaan ba shacab ka reer Somaliland meel kastay joogaanba , gaar ahaan jaaliyada china ee Somaliland ay dareen gaar ah ku leedahay isla markaana ay tahay habeen ka kaliya ee ay jaaliyada Somaliland muujiyaan.\nShucuurtooda , sidoo kale gudoomiyuhu wuxuu shacabka reer Somaliland ugu hambalyeeyay xuska 18 may awgeed gaar ahaana wuxuu si khaas ah hambalyo iyo salaam ugu diray madaxweynaha jamhuuriyada Somaliland iyo golayaasha qaran. Gudoomiye ciise wuxuu si gaar ah ugu mahad celiy hogaan ka xisbiga kulmiye Muj: muuse biixi cabdi, muj: maxamed kaahin axmed iyo Axmed Abdi dheere oo kaalin wax ku ool ah ka ciyaaray qabsoomidda xafladan. Gudoomiye ciise wuxuu xusay in xafladan ay si gaar ah agaasim keeda xil isaga saareen ururka arday Somaliland ee china , ugu dambayntiina wuxuu u mahad naqay cid kasta oo gacan ka gaysatay abaabul ka xafladan Sidoo kale madasha isna waxaa ka hadlay gudoomiye ku xigeen ka jaaliyada Ilyas maxamed sh. Faarax oo isna si mug leh u cabbiray dareen kiisa , iyo waajibnimada xuska 18 May in loo dabaal dego .\nXafaladda ayaa ahayd mid heer sare loo soo agaasimay oo dhamaan ba la dhaceen dad yawgii kasoo qayb galay , lakin arrinta xiisa lahayd waxay ahayd markii madasha laga sii daayay fariin video ah oo madaxweynaha jamhuuriyada somaliland mudane Axmed maxamed maxamuud ( siilaanyo) uu usoo diray qurbajoogta somaliland isagoo hambalyo iyo bogaadin usoo diray jaaliyada Somaliland ee china , iyadoo oo hool kii xafladu ka socotay uu markaliya sacab isla oogsaday aadna loogu riyaaqay kalmadda hambalayada ah ee madaxweynuhu soo diray . Waxaa iyana xusid mudan in xaflada lagu gudoon siiyay jaamacadii ku guulaysatay koob kii xuska 18 may ee loo dhigay ardayda jaamacadaha wax kabarata waa jaamacada wuhan institute of technology.\nGuntii iyo gabogabadii waxaa xaflada lagu soo bandhigay barnaamijyo xiiso leh oo ay ka mid ahaayeen riwaayad qosol iyo maadays badan leh, bakhtiyaanasiib iyo qaar kaloo badan ....\nwaa diyarintii iyo isku duba ridkii wariye : c/risaaq xasan cali tel: 008613554124011


Dhaxalsugaha Sucuudiga oo tagay Hollywood-ka | Maalmahanews\nApril 6, 2018 - Written by admin\n( Maalimahanews) 06 April 2018: Ninka leh dhaxalka boqortooyada Sucuudiga Maxamed Binu Salmaan ayaa aad loogu soo dhaweeyay naadiga hobolada aflaamka ee Hollywood-ka ee dalka Maraykanka, kadib markii Sucuudiga uu mamnuucis ka qaaday daawashada aflaamta.\nMuddo 35 sano ayay aflaamta mamnuuc ka ahaayeen Sucuudiga, iyaga qaadista xayiraadaasi ay si weyn usoo dhaweeyaan dadka maalgashada aflaamta iyo kuwa sameeya intuba.\nMaxamed Bin Salmaan ayaa casho sharaf loogu sameeyay guriga ninka taajirka ah ee Rupert Madock, ee ah mulkiilaha shirkadaha warbaahinta iyo waliba dad sarsare oo ka tirsan bahda aflaamta.\nDadka cashada ka qeybgalay waxaa ka mid ah jillaaga caanka ah Dwayne “The Rock” Johson, kaas oo qoraal uu soo dhigay boggiisa Facebook ku sheegay in uu socdaal ku tagi doono dalka Sucuudiga kadib casuumaad uu ka heley qoyska boqortooyada.\nWuxuu intaas ku daray in uu Sucuudiga u qaadan doono qamriga loo yaqaano tequila oo ka mid ah kuwa ugu qaalisan.\nQamri iyo Sucuudiga?\nImage captionHoteelkan dhan waxaa wada kireystay waftiga Maxamed Binu Salmaan\nQamriga muddo dheer ayuu mamnuuc ka ahaa Sucuudiga, qofkii lagu helana waxaa lagu xukumi jiray jeedal, balse hadda waqtiga aad ayuu isu badalay.\nWaftiga balaaran ee la socday Maxamed Bin Salmaan ayaa qabsaday hoteelkii oo dhan, iyada oo meeshana lagu soo bandhigay wax kasta, laga bilaabo muusig illaa cunto ceyn kasta leh iyo sharaab.\nSharaabkaas waxaa ka mid ah qamriga oo noocyo aad u kala duwan ah, waxayna ahayd habeen aad loo caweeyay, si balaarana loo kifaaxay.\nShirkad lagu magacaabo AMC oo soo saarta Aflaamta oo Maraykanka laga leeyahay, ayaa qorsheynaysa in ay Sucuudiga ka furto illaa 30 shineemooyin ah.\nDadkii kale ee cashada ka qeybgalay waxaa ka mid ah Rick Licht oo ah agaasimaha shirkadda Hero Ventures, wuxuuna sitay dubbaha uu caanka ku yahay filimka Avengers ee Hollywoodka.\nRick waxa uu doonayaa in uu Sucuudiga geeyo kaydtiisa guurguurta ee lagu magacaabo The Marvel Experience. Halkaas oo waxyaabaha ceynkan oo kale ah ay mamnuuc ka ahaayeen.\nWakaaladda madadaalada Sucuudiga ayaa soo bandigtay ay dadka Sucuudiga 70% ay da’dooda ka yartahay 30 jir, kuwaas oo hammuun badan u qaba madadaalo. Dadka Sucuudiga waxa ay tiro ahaan dhanyihiin 32 Milyan oo qof.\nBooqashada Maxamed Salmaan ayaa farxad weyn u ahayd bahda Hollywood-ka, kuwaas oo aflaamta ay jillaan inta badan ku matala Amiir ama Amiirad, kuwaas oo uu jacayl daran dhexmaray, sidaasi darteed markii uu u tagay dhaxalsugihii rasmiga ahaa oo wata hanti badan, aad ayay ugu farxeen.


Ragii aay so xuleyn laba Shariif oo buuxin waayey Sharuudihii barlamaanka. | Anti-Tribalism\n← MADAXWEYNAHA SOOMAALIYA: “ Xukuumaddu saameyn ma lahan haddii Ra’iisal Wasaaraha musharrax noqday”\nCalanka Somalia →\nRagii aay so xuleyn laba Shariif oo buuxin waayey Sharuudihii barlamaanka.\n16 August 2012 (Moment Media Group)- Madaxweyne Shariif iyo Shariif Xasan Sheekh Aden oo beryahan si aan horey looga baran aad u xanaaqsan ayaa la sheegayaa inay odoyaasha dhaqanaka Soomaaliyeed oo ay labadooduba la shirayeen maalmahaan si gaar gaar ah, afurna u samaynayeen ayaa la sheegayaa inay u sheegeen inaysan aqbalin xubnaha dib loogu soo celinay.\nMadaxwyne Shariif ayaa la sheegayaa in dib loo soo celiyey xubno badan oo isaga taageerayaal u ahaa, xubnahaas oo ka tirsanaa maxaakiimtii islaamka iyo qaar qraabo la ah madaxweynaha, xubnahaas ayaa la sheegayaa inay ka mid yihiin Sh Cabdulqaadir Cali Cumar, Xasan Macalin iyo Aabaha dhalay mid kamid ah Xasaska madaxweyne Shariif.\nSidoo kale Shariif Xasan Sheekh Aden ayaa la sheegayaa in dib loogu soo celiyey xubno badan oo isaga taageerayaal u ahaa xubnahaas oo la sheegayo inay soo buuxin waayeen shuruudihii ay u dejiyeen gudiga farsamada xubnaha soo gelayo Baarlamaanka Soomaaliya. Xubnahaas ayaa la sheegayaa inay ka mid yihiin Mxamed Ibraahin Xaabsade iyo Cabdulaahi Sheekh Ismaaciil, Labadaan nin oo kamid ahaa qabqablayaasha dagaalka Soomaaliya.\nXubnahaan loo diidey inay Baarlamaanka ka mid noqdaan ayaa la sheegayaa inay muujinayso sida beesha Caalamku aysan Markaan u dooneynin inay dib usoo laabtaan labada Shariif oo lagu eedeeyay musuqmaasuq baahsan oo ay ku sameeyeen hantidii qaranka. Shariif Xasan ayaa laga duubay Video muujinaya isaga oo dhahaaya in shahaadada dugsiga sare suuqa taalo qof diidi kartana aysan jirin, arintaan oo meesha ka saaraysa rajada Shariif Xasan Sheekh Aden ka lahaa hogaank Dalka, maadaama aysan suuragal ahayn in qof aaminsan in shahaadooyinka suuqa laga soo gato lagu aamino hogaanka Dalka. Sidoo kale Sheekh Shariif ayaa Maalmahaan bilaabay magacaabid Gobolo iyo degmooyin si aan waafaqsaneyn sharciga arintaan oo Shariifku ku doonayo inuu cod ku helo, balse muujinaysa sida mdaxweynuhu uu ugu dheelayo sharciga Dalka. Madaxweynaha degmooyinka uu magacaabayo qaarkood ayaysan ka dhisnayn 20 guri oo cariish ah. Madaxweynaha ayaa sidoo kale isku dayey inuu kala diro gudiga farsamada, balse waxaa arintaa ka diidey saxiixayaasha kale iyo Beesha Caalamka. Isku soo wada duube labada Shariif ayaad moodaa inay haatan ku jiraan waqtigoodii ugu xumaa siyasada Soomaaliya iyada oo rajadoodii ahayd in dib loo doorto ay mugdi sii galayso, iyagoo haatan bilaabay iny caqabado abuuraan odoyaashana u sheegaan inay diidaan talooyinka gudiga farsamada.\nProofread carefully to see if you any words out.Prof.Ibrahim


HAMBALYO MADAXWEYNE EE SANNADKA CUSUB EE 2021\nHAMBALYO MADAXWEYNE EE SANNADKA CUSUB 2021\nMadaxweynaha Jamhuuriyadda Somaliland, Mudane Muuse Biixi Cabdi, waxa uu curashada Sannadka Cu sub ee miilaadiga 2021-ka awgeed, sannadka Hijriga 1442-ka kuna beegan Jimcaha 01/01/2021-ka uu h ambalyo u dirayaa dhammaan Shacbiga Jamhuuriyadda Somaliland iyo shucuubta beesha caalamka.\nMadaxweynuhu waxa uu mar labaad Munaasabada Sannadka Cusub oo ka mid ah munaasabadaha Fasax a Qaran awgeed uu hambalyo iyo salaan u dirayaa dhammaan shaqaalaha kala duwan ee dawladda, gole yaasha qaranka iyo guud ahaan Shacbiga Jamhuuriyadda Somaliland meel kasta oo ay kala joogaan.\nMadaxweynuhu waxa uu shacbiga Jamhuuriyadda Somaliland Alle uga baryayaa inay Sannadka, sanadkii sa ku gaadhaan nabadqab, barwaaqo, bash-bash iyo horumar, inta xanuusanaysana ka dulqaado xanuu nka uguna bedelo caafimaad taama. Sidoo kale, Madaxweynaha Jamhuuriyadda Somaliland wuxuu Shucu ubta Caalamka u rajaynayaa in Sannadka 2021-ku noqdo kii ula kowsada nabadgelyo xasillooni iyo horum ar waara.\nUgu danbayn wuxuu madaxweynuhu shacbiga Jamhuuriyadda Somaliland, ku boggaadinayaa dedaalkood a horumarka iyo doorka muuqda ay ka qaataan nabadgelyada wuxuuna ku dhiirigelinayaa inay kor u qaa daan wax-wada qabsiga iyo midnimada dhexdooda kuna tartamaan iskaashiga horumarka, isla markaana ilaashadaan jiritaanka qarankooda.


Arsenal 2-0 West Ham: Martinelli iyo Smith Rowe oo Gunners ka caawiyay kaalinta afaraad ee Horyaalka | dalkaan.com-Wararka ugu danbeeyay ee soomaaliya\nHome Ciyaaraha Arsenal 2-0 West Ham: Martinelli iyo Smith Rowe oo Gunners ka caawiyay...\nArsenal 2-0 West Ham: Martinelli iyo Smith Rowe oo Gunners ka caawiyay kaalinta afaraad ee Horyaalka\nGabriel Martinelli iyo Emile Smith Rowe ayaa qeybtii danbe ee ciyaarta goolal u dhaliyay kooxda Arsenal oo 2-0 kaga badisay West Ham garoonka Emirates Stadium si ay Gunners ugu soo baxdo afarta sare ee Premier League.\nDaqiiqadii 48-aad ee ciyaarta Martinelli ayaa dhaliyay goolkii muhiimka ahaa wax yar ka dib markii dib la isugu soo laabtay, isagoo shabaqa dhex dhigay kubad uu ka helay Lacazette\nGunners ayaa halkeeda ka sii wadatay dadaalkeeda qaybtii danbe ee ciyaarta waxaana rigoore ka qasaariyay Alexandre Lacazette, iyadoo Vladimir Coufal uu helay jaale labaad iyo casaan, laakiin waxaa badbaadiyay goolhayihii hore ee Arsenal Lukasz Fabianski.\nSi kastaba ha ahaatee, Smith Rowe oo bedel ku soo galay ayaa goolka labaad u dhaliyay Arsenal Daqiiqadii 87aad ee ciyaarta natiijada ayaana ka dhigan in Arsenal ay soo gasho kaalinta afaraad, iyagoo hal dhibic ka sareeya kooxda ay xafiiltamaan ee London ka dib 17 kulan.\nArsenal ayaa u safri doonta kooxda Leeds United sabtida garoonka Elland Road, halka West Ham ay isla maalintaa marti galin doonto kooxda dhibtooneysa ee Norwich City.\nWeeraryahankii hore ee Chelsea Oscar oo xaqiijiyay in Barcelona lasoo Xiriirtay\nFarmaajo oo caddeeyey inuu qorsheynayo xil ka-qaadista Ra’iisul Wasaare ROOBLE\nMuqdisho (Caasimada Online) – Madaxweynaha muddo xileedkiisu dhammaaday ee Soomaaliya Maxamed Cabdullaahi Farmaajo ayaa qorsheynaya in xilka laga qaado ra’iisul wasaare Maxamed Xuseen Rooble. Farmaajo...\nPep Guardiola oo dhaleeceeyay qaab ciyaareedka Manchester City iyagoo 4-0 kaga...\nGolaha Bulshada Banaadir oo hanjabaad uga jawaabtay go’aankii maamulka gobolka\nDeg deg Qorshe Culus oo Ay wataan Deni Iyo Axmed Madoobe,...\nMaxaa ka jira in la kireeyay Tiyaatarkii Qaranka?\nNewcastle United oo xiriir ku aadan Pierre-Emerick Aubameyang la sameysay Arsenal


DF Soomaaliya oo cambaareeysay duqeymaha diyaaradaha Kenya ee Gobalka Gedo – Idil News\nDF Soomaaliya oo cambaareeysay duqeymaha diyaaradaha Kenya ee Gobalka Gedo\nDowladda Federaalka Soomaaliya (FGS) waxay si adag u cambaareyneysay duqeymaha joogtada ah ee ay geysanayaan diyaaradaha dagaalka Kenya ee lagu dilo laguna dhaawaco dadka rayidka ah ee ku nool Soomaaliya.\n“Weerarkii cirka ee aan loo aabbo yeelin ee ka dhacay Ceel Cadde iyo Hisa-u-gur oo ka tirsan gobolka Gedo, Jubaland State, 3dii Juun 2021, waa tusaalaha ugu dambeeyay ee hawlgallada Ciidanka Difaaca Kenya (KDF) ee keenay dhimashada iyo naafaynta dad rayid ah, oo ay ku jiraan haween iyo carruurta oo si isa soo taraysa u noqdaya astaan aan fiicnayn oo ah hannaanka hawlgalka ee ciidamada cirka Kenya” ayaa lagu yiri war kasoo baxay Wasaaradda Arrimaha Dibada Soomaaliya.\nDowladda Soomaaliya ayaa sidoo kale sheegtay in howlgallada Ciidanka Kenya ay yihiin kuwo ka baxsan hanaanka Ciidanka AMISOM, islamarrkaana aysan waafaqsaneyn shuruucda caalamiga ah.\n“Hawlgalladaan KDF ee lagu soo koobay sheegashada fulinta hawlgallada ka dhanka ah xagjirnimada shaki la’aan ayaa loo qabtay qaab ka baxsan waajibaadkooda hoos yimaada waajibaadka UNSC ee amarka AMISOM, gaar ahaan OP17 oo hoosta ka xarriiqaya muhiimadda ay leedahay in ciidamada AMISOM ay gutaan waajibaadkooda iyagoo si buuxda ugu hoggaansamaya dowladaha ka qayb qaadanaya. waajibaadka saaran sharciga caalamiga ah, oo ay ku jiraan ilaalinta dadka rayidka ah, gaar ahaan haweenka iyo carruurta”\nWarka dowladda kasoo baxay ayaa intaasi kusii daray “Waxaa muuqata inay sii kordheysa muuqato daandaansiga iyo kala sooc la’aanta ay ciidamada KDF ay howlgalada ka fuliyaan Soomaaliya, iyagoo ku marmarsiyoonaya la dagaalanka xagjirnimada, waxna ku soo kordhin doonin dadaallada loogu jiro xasilinta iyo ka hortagga xagjirnimada laakiin kaliya waxay sii xagjirineysaa beelaha taageera xag-jirnimada.\nDadka rayidka ah iyo hantidooda waa inaysan waligood noqon bartilmaameedka ficil militari. Dowladda Federaalka ah ee Soomaaliya waxay sare u qaadday tixgelinta xaqdarrada ah ee naf iyo maalba shacabka rayidka ah ee KDF, oo ah waajibaadka ugu weyn ee AMISOM, marar badan oo lala yeeshay Jamhuuriyadda Kenya iyo Midowga Afrika.\nWaa wax laga xumaado in KDF ay wali ku hoos jirto aragtida Xaaladda Heshiiska Ergada (SMA) waxay ka ilaalinaysaa ficilladooda la xisaabtanka dilka sharci darrada ah ee kuwa aan waxba galabsan iyo burburinta hantida gaarka loo leeyahay.